Dogovorena saradnja sa zdravstvenim ustanovama Sankt Peterburga - Akta.ba\nDogovorena saradnja sa zdravstvenim ustanovama Sankt Peterburga\n26.07.2018. 08:22 / Izvor: SRNA\nMinistar zdravlja i socijalne zaštite Republike Srpske Dragan Bogdanić izjavio je danas da je sa predstavnicima Komiteta za zdravstvo Sankt Peterburga dogovoreno da 23. septembra delegacija ovog grada posjeti Banjaluku i Srpsku, kada bi trebalo da bude sačinjen plan razmjene kadrova i dogovor da se pacijenti iz Srpske liječe u Sankt Peterburgu.\n"Dogovoreno je i da u narednom periodu budu imenovani predstavnici Ministarstva i Komiteta za stalnu saradnju i razmjenu informacija", rekao je Bogdanić Srni.\nOn je dodao da je ova posjeta planirana na dan kada će biti otvoren Univerzitetski klinički centar /UKC/ Republike Srpske.\nBogdanić, koji je zajedno sa direktorom UKC-a Vladom Đajićem u posjeti Sankt Peterburgu, rekao je da je razgovarano i o mogućnosti da lijekovi, odnosno farmaceutski proizvodi, medicinska oprema i sredstva iz ove ruske oblasti dođu na tržište Republike Srpske.\n"Posjetili smo i Onkološki institut i vidjeli njegove mogućnosti, te smo dogovorili na koji način ćemo u budućnosti sarađivati. Dostavili smo dokumentaciju o dvije djevojčice, a jedna od njih će moći da se u narednom periodu liječi najsavremenijom terapijom u Sankt Peterburgu", rekao je Bogdanić.\nOn je naveo da je ova posjeta značajna i dodao da je planiran i radni ručak sa predstavnicima farmaceutskih kompanija i proizvođača medicinske opreme.\nĐajić je istakao da je posjeta Komitetu za zdravlje Sankt Peterburga i pojedinim zdravstvenim ustanovama bila veoma uspješna te da je to nastavak saradnje koju je prije nekoliko mjeseci dogovorio predsjednik Republike Srpske Milorad Dodik.\n"Dočekani smo veoma lijepo i obećano nam je da će staviti sve resurse koje su u mogućnosti da pomognu našim pacijentima i ljekarima. Najbitnije je da će naši ljekari ovdje moći da dolaze na besplatnu edukaciju i da uče od ovih stručnjaka, u šta smo se i uvjerili", naveo je Đajić.\nPrema njegovim riječima, obećano je da će i stručnjaci iz Sankt Peterburga dolaziti u Republiku Srpsku da pregledaju pacijente i obavljaju operacije, kao i da edukuju naše ljekare.\n"Imaćemo i sastanak sa predstavnicima farmaceutskih kompanija koji imaju odlične preparate, koji su od 20 do 30 odsto jeftiniji od preparata iz Evrope, što će biti ušteda za naš zdravstveni sistem", naveo je Đajić.\nDirektor bolnice u Doboju predat u Tužilaštvo, Vuletić u izolaciji zbog korone\nAfera "Kiseonik": Porodice pacijenata preminulih od korone najavljuju tužbe\nTender usporio prvu banku humanog mlijeka\nPravilnik o uslovima za utvrđivanje zdravstvene sposobnosti članova posade broda


11. May 2021 640\nNa karate prvenstvu Republike Srpske za kadete, juniore i mlađe seniore, održanom proteklog vikenda u organizaciji KS RS u Brčkom, karatisti “Sloge” su osvojili pet medalja.\nUčestvovalo je ukupno 350 takmičara iz 42 kluba iz Republike Srpske, što je predstavljalo jedno od najjačih prvenstava u posljednjih nekoliko godina i samim tim i rezultat koji su dobojski karatisti postigli je vrijedan pažnje, kažu u ovom klubu.\n"Medalje osvojene na republičkom prvenstvu su nas obradovale. Raduje me i što Karate klub “Sloga - Hemofarm” Doboj ima sve selekcije koje postižu izvanredne rezultate. Ukupno, ponovo smo pokazali zavidan kvalitet i očekujem da ovi sportisti, koji su osvajanjem medalja izborili plasman na Državno prvenstvo BiH, takođe pokažu kvalitet i donesu medalje i sa tog prvenstva" - kaže trener dobojskih karatista Mladen Ploskić.\nNajvrjedniju, zlatnu medalju, u Brčkom osvojio je Petar Petrović, osvojivši prvo mjesto u borbama pojedinačno u konkurenciji mlađih seniora do 67 kg. Vuk Stevanović osvojio je drugo mjesto i srebrnu medalju u konkurenciji kadeta do 52 kg, takođe srebro i ekipa kadeta u borbama ekipno u sastavu Vuk Stevanović, Ognjen Bajić, Nikola Jovanović i Suzan Bojinović.\nStefan Bajić osvojio je treće mjesto i bronzanu medalju u konkurenciji mlađih seniora do 75 kg, kao i ekipa juniora u sastavu Nemanja Jovanović, David Đurković i Aleksandar Vajić.\nTagovi: KK Sloga


Časopis Industrija :: Brza rešenja za one koji su zakasnili da se e-fiskalizuju\nIstek roka za uvođenje e-fiskalizacije mnoge obveznike zatekao je bez potrebnog hardvera - fiskalnih uređaja i štampača - jer dobar deo dobavljača opreme nije uspeo da podmiri zahteve kupaca koji su svoje narudžbine uputili pred sam kraj predviđenog roka.\nU prvih dvadeset dana primene novih propisa, službenici Poreske uprave su obavili 760 kontrola evidentiranja prometa preko nove fiskalne kase, od toga su 143 objekta dobila zabranu obavljanja delatnosti - 138 objekata na 15 dana i 5 objekata na 90 dana.Na udaru su se našle mikro firme i mali preduzetnici koji čine više od 70 odsto ukupne privrede.\nPored mere zatvaranja objekta, zakonom su predviđene i novčane kazne u rasponu od 50.000 dinara za neizdavanje fiskalnog računa ili ukoliko on ne sadrži sve propisane elemente, pa čak do 2.000.000 dinara ako se pravno lice koje je obveznik nije e-fiskalizovalo.\nRigorozne i brojne kazne navele su sve obveznike koji nisu stigli da sprovedu efiskalizaciju da potraže rešenje koje je brzo, adekvatno i pristupačno i koje se zasniva na upotrebi opreme koju oni već imaju u svom posedu.\nKorišćenje postojećeg hardvera - rešenje za nestašicu uređaja\nMeđu obveznicima koji se još nisu fiskalizovali naročito su brojni oni koji trguju manjim brojem artikala i/ili koji nemaju veliku dnevnu frekvenciju izdavanja fiskalnih računa. Priroda poslovanja svih njih je raznolika - u pitanju su preduzetnici sa ograničenim obimom ponude prema broju artikala, oni koji u manjoj meri posluju sa fizičkim licima i sve druge specifične vrste poslovanja gde postoji obaveza posedovanja aktivnog fiskalnog uređaja, a koji se relativno malo koristi.\nZa ove kategorije fiskalnih obveznika postoje adekvatna alternativna rešenja koja bi se u praksi mogla pokazati i kao optimalna i trajna, a bazirana su na korišćenju postojećih računara (ili tableta) i štampača u vlasništvu obveznika.\nDva moguća DATALAB rešenja\nPrema rečima gospodina Dejana Kontića, direktora prodaje u DATALAB SR d.o.o, njihova kompanija se u skorije vreme susrela sa brojnim upitima koji su stizali sa tržišta od preduzetnika i firmi različitih profila, a kojima je zajednička crta bila potreba za rešenjem za efiskalizaciju koje je pouzdano i koje se može momentalno primeniti.\nS tim u vezi, kako navodi Kontić, DATALAB je kreirao odgovarajuće ponude za sve nove, ali i postojeće korisnike. Tako se mala preduzeća, preduzetnici i STR radnje koji imaju samo jednu ili nekoliko poslovnih jedinica i samo jedno ili nekoliko POS mesta mogu odlučiti za neki od dva nova PANTHEON proizvoda: PANTHEON Android mobilne kase - verziji samostalne mobilne blagajne za Android uređaje koji podržavaju odgovarajući L-PFR ili za PANTHEON Web Light - rešenje koje omogućava pristup softveru sa bio kog mesta putem Google Chrome web pregledača.\nNisu zaobiđeni ni postojeći korisnici PANTHEON ERP sistema koji će pomoću hardvera i softvera koga već imaju moći da budu u potpunosti e-fiskalizovati.\nNa koji način oni to mogu uraditi objašnjeno je u posebnom detaljnom vodiču.\nPomoć za efikasnu i povoljnu nabavku opreme\nPrema navodima Kontića, kako je DATALAB SR d.o.o. sertifikovan od strane Poreske uprave kao ponuđač rešenja za efiskalizaciju, za kompaniju je bilo bitno da njene platforme funkcionišu besprekorno sa odgovarajućim L-PFR procesorima, čitačima kartica i štampačima.\nZbog toga je DATALAB, u dogovoru sa svojim partnerima, svojim korisnicima obezbedio garantovanu isporuku preporučene opreme na vreme i po povoljnijim komercijalnim uslovima, uz opciju direktnog poručivanja sa svog sajta, čime svojim korisnicima dodatno štedi vreme i pruža sigurnost potrebnu za finalizaciju procesa efiskalizacije, svima koji je do sada nisu priveli kraju.


Kosovo potpisalo SSP kao pravno lice, a ne kao država\n“Činjenica da naša južna pokrajina danas stupa u neku vrstu ugovornog odnosa sa Evropskom komisijom za nas ne znači, niti će ikada značiti, da je naša pokrajina druga država ili odvojena od Srbije”, kazao je Djurić za agenciju Sputnjik.\nOn je ukazao i da sama činjenica da se sa Kosovom potpisuje sporazum na drugačiji način nego što je to rađeno sa državama članicama koje su ili postajale kandidati ili su stupale u odnos sa EU, govori da Kosovo nije država.\n“Evropski pravnici će vam reći da to znači da postoji asimetrija i drugačije predstavljanje u odnosu na druge. Međutim, ono što je za nas bitno jeste da Kosovo ni ovim niti bilo kojim drugim aktom ne može biti smatrano kao od Srbije odvojena država. Jednim potpisom se ne uvode i ne primenjuju evropske vrednosti ni na jednoj teritoriji”, kazao je Đurić.\nKosovo i Evropska komisija potpisale su Sporazum o stabilizaciji i pristupanju u Strazburu, a potpisivanju je prisustvovao kosovski premijer Isa Mustafa, evropski komesar za proširenje Johanes Han i visoka predstavnica Federika Mogerini.\nBudući da Kosovo ne priznaje pet zemalja-članica EU, na početku procesa odlučeno je da SSP sa Kosovom ne sklapaju zemlje članice, kao u slučajevima drugih kandidata sa Balkana, već EU, jer je Unija Lisabonskim sporazumom dobila status pravnog lica, a time i mogućnost da pregovara o međunarodnim sporazumima.Zeleno svetlo za potpisivanje SSP sa Kosovom dale su prošle nedelje zemlje-članice na sastanku predstavničkog pripremnog tela Saveta EU.


Na Mamuli će obustaviti radove tokom obilježavanja memorijalnog dana\nKompanija OHM Mamula Crna Gora obustaviće danas pripremne radove na ostrvu Lastavica i u utvrđenju Mamula, tokom tradicionalnog polaganja vijenaca u organizaciji hercegnovskog odbora udruženja boraca NOR-a 1941 – 1945. godine.\nBoračka organizacija Herceg Novog istakla je saradnju sa kompanijom OHM Mamula. Prema riječima PR savjetnice OHM Mamula Dragane Bećirević lokacija je zvanično zona na kojoj se izvode radovi čime je, prema zakonu, zabranjen pristup neovlaštenim licima, ali će iz pijeteta prema istoriji Lastavice i Mamule, omogućiti održavanje skupa.\n"Naša kompanija je uvijek iskazivala volju da poštuje sjećanja na istoriju tvrđave. Upravo je to bio motiv da iniciramo komunikaciju i saradnju sa udruženjem boraca NOR-a iz Herceg Novog i posljednje četiri godine budemo pokrovitelji memorijalnog okupljanja na ostrvu Lastavica. To ćemo učiniti i ove godine", saopštila je Dragana Bećirović, PR savjetnica u OHM Mamula.\n"U svim našim prethodnim dogovorima, kompanija OHM Mamula je pokazala volju da nam bude na usluzi i da poštuje naša sjećanja", navodi se u dopisu organizacije boraca koji je upućen menadžmentu.\nPlanom restauracije i konzervacijom ostrvo i tvrđava će biti transformisani u hotel&spa visoke klase sa 33 sobe, memorijalnu galeriju, četiri ugostiteljska objekta, klubom za vodene sportove na nemotorni pogon.\nPristup ostrvu i tvrđavi će ostati slobodan.


Lašet: Nisam rekao da nameravam da formiram vladu\nFoto: SEAN GALLUP / EPA;\nDan nakon poraza na parlamentarnim izborima u Nemačkoj na sednici predsedništva CDU vlada burna atmosfera.\nPrema pisanju "Bilda", na sednici, koja je u toku, došlo je do oštre rasprave.\nMinistar zdravlja pokrajine Severna Rajna Vestfalija Karl-Jozef Lauman je bio besan i rekao je: "Dosta mi je - 1,5 miliona glasača je direktno prešlo iz CDU ka SPD".\nIstakao je da, rezignirano, da je CDU značajno pala. Naime, na izborima je CDU ostvarila svoj najgori rezultat, izgubivši veliki broj glasača.\nPremijer pokrajine Saksonije Mihael Krečmer govorio je o personalnim greška koje su krive za loš rezultat CDU.\nZa rezultat su krive loše odluke u prošlosti, kako sadržajne, tako i u vladi, ali i personalnog postavljanja stranke, objasnio je on.\nKandidat za kancelara i lider CDU Armin Lašet to je pokušao da objasni da je to zbog odlaska Angele Merkel.\nNa sednici predsedništva CDU, za razliku od sinoć, Lašet je promenio retoriku u vezi sa zahtevom za formiranje vlade.\nLašet je partijskim kolegama kazao da se u medijima prenosi da je on rekao da ima nameru da formira vladu, ali da to nije tačno.\nUmesto toga Lašet je, tvrdi, ukazao na rezultate i novi partijski sistem, dodajući da to ne znači da ima nameru da formira vladu.\n"U ovom trenutku ne smemo napraviti niti jednu grešku da ne bi drugi rekli da vlada haos u CDU", rekao je on.\nU raspravu se umešala i kancelarka Angela Merkel.\nOna je, na internom sastanku, ukazala da se mora brzo delovati po pitanju nove vlade.\n"Zeleni i FDP žele što pre da znaju šta želimo", rekla je Merkel.\nNakon istorijskog debakla na izborima CDU menja upravu stranke\nLAŠET NAJAVIO POVLAČENJE Nesuđeni naslednik Merkel: "CDU je potreban nov početak"\nSPD, FDP i Zeleni razgovaraju o novoj vladi Nemačke: Da li će stranka Angele Merkel otići u opoziciju?\n"SUTRA POČINJEMO PREGOVORE" Šolc: Imam mandat da formiram vladu


Tanjug 3. decembra 2021. 15:11\nBEOGRAD – Oko 360 stabala belog jasena zasađeno je danas u Beogradu nedaleko od Fakulteta dramskih umetnosti povodom završetka Programa finansiranja zelene ekonomije na Zapadnom Balkanu (GEFF).\nPutem ovog programa više od 3.000 domaćinstava u Srbiji unapredilo je energetsku efikasnost u svojim domovima, a Evropska banka za obnovu i razvoj (EBRD) zajedno sa EU i Austrijom je prestonici donirala 360 stabala u okviru programa GEFF.\nProgram GEFF sproveden je u zemljama ZB kako bi se podržalo investiranje u energetsku efikasnost i zaštita životne sredine podigla na viši nivo.\nDirektor EBRD-a za region Zapadnog Balkana i direktor kancelarije za Srbiju\tMateo Kolanđeli poželeo je dobrodošlicu ambasadorima EU i Austrije, kolegama i svim učesnicima u inicijativi sadnje jasenova u Beogradu.\nRekao je da je ovaj projekat veoma važan za zemlje regiona i da je on samo jedan u nizu aktivnosti koje ERBD sprovodi kako bi pospešila razvoj energetske efikanosti u Srbiji i regionu.\n„Ovaj projekat je veliki korak na ZB i početak ostvarenja celokupne strategije za povećanje energetske efikasnosti“, poručio je Kolanđeli.\nRekao je da ERBD pored ulaganja u zaštitu životne sredine i energetsku efikasonost, obezbeđuje i grantove za poslovne prilike, kako bi se smanjio broj nezaposlenih i podržao privredni razvoj naše zemlje.\nGrantovi, kako kaže, omogućeni su uz podršku partnerskih institucija Ester, Pro kredit i Uni kredit banke.\nŠto se tiče javnog sektora, on je istakao da je u tom domenu ERBD veoma aktivna i da je do sada učestvovala u renoviranju 18 škola i vrtića u zemlji.\nOsvrnuo se na rezultate programa GEFF i rekao da je do sada oko 300 zajmova isplaćeno vlasnicima stanova koji su uspeli da povećaju energetsku efikanost svojih domova i iskoristili sredstva za nove prozore, izolaciju, toplotne pumpe i solarne panele.\n„U regionu je do sada isplaćeno 10.000 zajmova čime je postignut efekat kao da je 18.000 automobila uklonjeno sa ulica“, kazao je on.\nZahvalio je donatorima iz EU koji su obezbedili da po uspešnom završtku investicije, domaćinstava dobiju bespovratna sredstva do 20 odsto iznosa kredita.\nPrisutnima se obratio Ambasador EU u Srbiji Emanuel Žiofre i kazao da je EU prvi partner našoj zemlji i da je njen najveći donator sa više od 3,6 milijardi evra bespovratne pomoći od 2001. godine.\nŽiofre je podsetio da je EU i trgovinski partner, koji čini skoro dve trečhine ukupne spoljnotrgovinske razmene Srbije i dodao da isto tako dve trećine svih stranih investicija dolazi iz EU.\nIstakao je i da je EU glavni partner Srbije i u zaštiti životne sredine.\n„Svi naši projekti su osmišljeni i realizovani tako da imaju pozitivan uticaj na zaštitu životne sredine i kvalitet života građana. U proteklih 19 godina EU je donirala Srbiji 402 miliona evra bespovratnih sredstava u ovom domenu“, kazao je Žiofre.\nNaveo je da su najveći projekti usmereni na izgradnju postrojenja za prečišćavanje otpadnih voda, regionalnih deponija, sistema vodosnabdevanja, sistema zaštite vazduha i očuvanje biodiverziteta, kao i sistema upravljanja medicinskim otpadom.\nImplementacija GEFF programa na ZB je podržana i od strane Vlade Austrije, a ambasador Austrije u Srbiji Nikolaus Luteroti rekao je da je ova zemlja obezbedila pet miliona evra za razvoj energetske efikasnosti u zemljama ZB.\n„Sa više od pet miliona evra koje smo opredelili za ovaj program do danas, Austrija snažno podržava GEFF program na Zapadnom Balkanu od njegovog početka. Zadovoljstvo nam je što je program do sada postigao sjajne rezultate i omogućio tolikom broju ljudi u regionu da poboljšaju energetsku efikasnost svojih domova“, kazao je on.\nGEFF program pokrenula je EBRD uz podršku EU i Austrije.\nU protekle četiri godine više od 10.000 domaćinstava u regionu ZB je putem GEFF programa obezbedilo sredstva za poboljšanje energetske efikasnosti.\nKako bi obeležili rezultate GEFF programa i simbolično doprineli borbi protiv klimatskih promena, EBRD, EU i Austrija zasadili su 1.000 stabala tokom novembra 2021. u Srbiji, Bosni i Hercegovini, Albaniji, Crnoj Gori, Kosovu i Severnoj Makedoniji. Stabla, takođe, predstavljaju EBRD nagrade za 18 najaktivnijih partnerskih finansijskih institucija i 32 proizvođača i prodavca energetski efiksnih tehnologija i njihov doprinos uspehu GEFF programa na ZB.


ZAVRŠENA „RADIONICA“ ZA NACIONALNE FEDERACIJE 1. I 2. KATEGORIJE – ODBOJKAŠKI SAVEZ BiH\nZAVRŠENA „RADIONICA“ ZA NACIONALNE FEDERACIJE 1. I 2. KATEGORIJE\nAutor: admin · 31/10/2014\nPrije početka 34. Kongresa FIVB, koji će se održati od 30. oktobra do 1. novembra u Kaljariju su organizovane jednodnevne “radionice” za Nacionalne federacije u kategorijama 1 i 2 sa temom “Od vizije do akcije”.\nVladimir Grbić, potpredsjednik Odbojkaškog saveza Srbije i član Komisije za razvoj svijetske odbojke FIVB, predstavio je učesnicima “radionice” video prezentaciju “Razvoj odbojke u Srbiji”, kao i strategiju razvoja u budućnosti.\nDelegatima su predloženi budući zadaci i u kojem smjeru bi trebalo da rade, kako bi bili uspješniji. Cilj je da se kroz otvoreni dijalog uspostavi još bolja saradnja između svih članica FIVB.\nPo kategorizaciji federacija FIVB u 1. i 2. kategoriji se nalazi ukupno 160 Nacionalnih federacija. U 1. kategoriji (ukupno 82 federacije) je 27 federacija iz Afrike (CAVB), 24 federacije iz Azije (AVC), 11 federacija iz Evrope (CEV), 18 federacija iz Sjeverne i Srednje Amerike (NORSEKA) i 2 federacije iz Južne Amerike (CSV). U 2. kategoriji (ukupno 78 federacija) je 20 federacija iz Afrike (CAVB), 24 federacije iz Azije (AVC), 18 federacija iz Evrope (CEV), 11 federacija iz Sjeverne i Srednje Amerike (NORSEKA) i 5 federacija iz Južne Amerike (CSV).\nU elitnoj, 5. kategoriji nalazi se samo 9 federacija: Srbija, Italija, Rusija i Poljska iz Evrope (CEV), Brazil iz Južne Amerike (CSV) i Kina, Japan i Tajland iz Azije (AVC).


Pregovori o Libiji ponovo odgođeni\nNaslovnica NAJNOVIJE Svijet Pregovori o Libiji ponovo odgođeni\nSvijet – Za sada nije poznato hoće li, i kada, biti održan novi krug pregovora.\nNovi krug mirovnih pregovora pod pokroviteljstvom Ujedinjenih naroda čiji je cilj okončati političku krizu u Libiji ponovo je odgođen i neće biti održan početkom ove sedmice kao što je bilo planirano, saopćili su diplomatski izvori.\nIz UN-a su planirali održati drugi krug pregovora u ponedjeljak, ali je već ranije kazano da sukobi potkopavaju njegove napore.\n“Konsultacije o održavanju drugog kruga dijaloga nastavljaju se sa stranama kako bi se postigao dogovor o vremenu i mjestu. Dakle, ne u ponedjeljak”, rekao je jedan diplomatski izvor kasno navečer u nedjelju za Reuters.\nZa sada nije poznato hoće li, i kada, biti održan novi krug pregovora.\nFrancuski predsjednik Francois Hollande odbacio je u ponedjeljak ideju o francuskoj vojnoj intervenciji u Libiji, ocijenivši ponovo da je “na međunarodnoj zajednici da preuzme svoju odgovornost” u ovoj zemlji.\n“Francuska neće intervenirati u Libiji, jer je na međunarodnoj zajednici da preuzme odgovornost, a ona za sada treba djelovati tako da može doći do političkog dijaloga i uspostavljanja reda”, izjavio je Hollande za France Inter.\nViše država u regiji, Niger i Čad posebno, ocijenilo je nedavno da je “neophodna” međunarodna vojna intervencija u Libiji, u kojoj vlada nasilje i koja bi mogla potonuti u haos.\nNa pitanje da li bi Francuska mogla učestvovati u eventualnoj intervenciji NATO-a, Hollande je odgovorio da trenutno takav pravac nije u igri.\nSvjetske sile strahuju da bi libijski sukob mogao dovesti do građanskog rata, budući da se bivše pobunjeničke grupe koje su pomogle da se 2011. godine svrgne bivši vođa Muammar Gaddafi bore za vlast i podjelu ogromnih rezervi nafte.\nStotine civila u Libiji ubijeno je u borbama od avgusta, saopćio je UN, upozoravajući komandante oružanih grupa da bi se mogli suočiti sa suđenjima za ratne zločine.\nSukob je raselio blizu 120.000 osoba, kaže se u zajedničkom izvještaju ureda UN-a za ljudska prava i UN-ove misije u Libiji.


Konzervativci osvojili apsolutnu većinu, težak poraz laburista: Džonson obećava brz Bregzit | Svet | Novosti.rs\nNovosti Online/Tanjug | 13. decembar 2019. 07:14 > 07:50 | Komentara: 5\n„Ćiribu, ćiriba“: Kolinda "bajala" iznad glasačke kutije (FOTO)\nKONZERVATIVNA partija premijera Borisa Džonsona osvojila je apsolutnu većinu na parlamentarnim izborima u Velikoj Britaniji sa 358 od ukupno 650 mesta u Dauning Stritu, piše BBC. Laburisti su osvojili 203, Škotska nacionalna partija 48, a Liberalne demokrate 11, dok su kandidati ostalih stranaka uzeli ukupno 24 mesta. Moguće su manje promene jer još uvek nisu objavljeni rezultati za osam pozicija u parlamentu.\nRezultati izbora se još broje, a "Politiko" ocenjuje da ovaj rezultat predstavlja veliku ličnu pobedu za Džonsona i znači da će Britanija skoro sigurno napustiti EU u januaru sledeće godine.\nOvo je najveća pobeda torijevaca u prethodnih 30 godina, a bolji rezultat ostvarila je samo "gvozdena lejdi" Margaret Tačer na izborima 1983. kada je osvojila 397 mandata, piše "Gardijan".\nPrve izlazne ankete, objavljene sinoć po zatvaranju birališta, nagovestile su da je Konzervativna stranka na putu da osvoji većinu mandata.\nDžonson je sinoć poručio članovima svoje partije da "uživaju u slavlju".\n"Nadam se da ćete uživati u slavlju" napisao je Džonson u mejlu članovima partije, dodajući "Vi ste omogućili ovu kampanju. Ne bismo uspeli bez vas".\nOvo su treći opšti izbori u Velikoj Britaniji u poslednjih pet godina - i prvi koji su se održali u decembru u poslednjih 100 godina - a dominantna tema u kampanji bio je referendum o Bregzitu na kome su Britanci odlučili da napuste Evropsku uniju.\nGlavno obećanje laburista ipak je bilo drugačije - okončanje mera štednje i veća ulaganja u javni sektor i Nacionalnu zdravstvenu službu.\nLiberalne demokrate su imale i sporazum sa Zelenima i velškim Plaid Kamrijem da im u nekim izbornim jedinicima ustupe mesto kako bi zajedno imali veću šansu za pobedu.\nOdlučujući trenutak desio se u ranoj fazi predizborne kampanje kada je Najdžel Faraž saopštio da njegov Bregzit partija neće imati kandidate u izbornim jedinicima u kojima su Torijevci pobedili 2017. godine, kako ne bi rasipao glasove onih koji su za izlazak Britanije iz EU.\nVladajući Torijevci su se usredsredili na izborne jedinice u Midlendsu i na severu Engleske koje su pripadale Laburistima, a glasali su za Bregzit 2016.\nDžONSON: ISTORIJSKA POBEDA, MANDAT ZA SPROVOĐENjE BREGZITA\nBritanski premijer Boris Džonson poručio je, posle ubedljive pobede njegove Konzervativne partije na izborima, da su konzervativci po svemu sudeći "osvojili snažan novi mandat da se Bregzit sprovede do kraja".\n"Smatram da će se pokazati da su ovo bili istorijski izbori koji su nam pružili šansu da se, u novoj vladi, ispoštuje demokratska volja britanskog naroda", istakao je Džonson.\nOn je naveo da je to i šansa da se Britanija promeni na bolje i oslobodi potencijal svih ljudi u zemlji.\n"Pre svega, želim da zahvalim ljudima što su izašli na decembarske izbore koje nismo želeli da raspišemo, ali koji su smatram postali istorijski", kazao je Džonson, prenose agencije.\nKORBIN: NEĆU VODITI LABURISTE NA NAREDNIM IZBORIMA\nLider britanske opozicione Laburističke partije Džeremi Korbin rekao je da neće predvoditi tu partiju na narednim izborima nakon, kako je naveo, "veoma razočaravajuće noći" za laburiste.\nKorbin je poručio da će ostati na čelu partije tokom procesa razmišljanja o rezultatima vanrednih parlamentarnih izbora koji su, kako navodi Bi-Bi-Si, najgori koje su laburisti ostvarili od 1935. godine.\n"Ovo je očigledno veoma razočaravajuća noć za Laburističku pariju, s rezultatima koje smo dobili. Neću predvoditi stranku ni u kakvoj budućoj predizbornoj kampanji", rekao je Korbin, a prenosi Rojters.\nOn je dodao da je Bregzit polarizovao i podelio debatu u Britaniji i da je poništio "toliko normalne političke debate".\n"Priznajem da je to doprinelo rezultatima koje je Laburistička partija ostvarila večeras širom zemlje", rekao je sinoć Korbin.\nKonzervativna partija britanskog premijera Borisa Džonsona ostvarila je ubedljivu pobedu na izborima, a najnovije procene pokazuju da je zasigurno obezbedila većinu u parlamentu, čime je otvoren put za sprovođenje Bregzita.\nPrema poslednjim podacima Bi-BI-Sija, Konzervativna partija je osvojila 364 mesta u parlamentu od 650, a Laburistička stranka 203.\nVučić je naveo da veruje da će ponovo imati priliku da ugosti Dzonsona u Beogradu, kao prvog britanskog premijera koji bi posetio Srbiju posle četrdeset godina.\n"Poštovani prijatelju, dragi Borise, ponovo se pokazalo da su samo snažnim liderima, sa čvrstom voljom da ne posustanu u vremenima izazova, birači odani i u teškim trenucima. Uveren sam da će izborna pobeda da Vas inspiriše da se svojim bogatim političkim iskustvom, a uz neiscrpnu energiju i jasnu viziju, još odlučnije suočite sa preprekama pred Velikom Britanijom i povedete britansko društvo stabilnim putem napretka", naveo je Vučić u čestitki.\nOn je dodao da Srbija želi da sa Velikom Britanijom uspostavi strateški važne odnose, ističući da je pred nama zajednički cilj da se srpsko-britanski odnosi uzdignu na nivo istinskog partnerstva, kakvi nikada nisu bili, a kakvi bi trebalo da budu.\n"Nadam se zato i verujem da ću ponovo imati priliku da Vas ugostim u Beogradu, kao prvog britanskog premijera koji bi posetio našu zemlju posle četrdeset godina. Vašom posetom biste potvrdili da je želja za snažnijim i bogatijim srpsko-britanskim vezama obostrana", naveo je Vučić.\nOn je Dzonsonu poručio i da će u Srbiji uvek imati pouzdanog partnera u razvoju političkog dijaloga i jačanju ekonomske saradnje dveju zemalja, kao i čvrst oslonac za miran i stabilan Balkan.\nOceniteDopada mi se 30 Ne dopada mi se 7\nNije nam prvi put 78.31%


Hakaton uskoro počinje – Viral\nHakaton uskoro počinje\nHakaton će se održati u periodu od 20. do 22. maja 2021. u Banja Luci i trajaće neprekidno 48h, nakon čega će timovi svoja rješenja predstaviti pred stručnim žirijem. Na početku VIRAL hakatona, svim učesnicima će biti predstavljeni problemi za koje je potrebno da kreiraju rješenje, a u fokusu su dvije teme:\nUkupno je prijavljeno 5 timova koji broje po 4 člana i to:\nVIRAL hakaton je namijenjen studentima Univerziteta u Banjoj Luci, Univerziteta u Tuzli i Univerziteta u Bijeljin. Sa timovima će raditi mentori iz različitih oblasti, koji će pružiti podršku u traženju najboljeg rješenja za definisane probleme.\nGeneralni pokrovitelj hakatona je Ministarstvo poljoprivrede Republike Srpske. Sponzori hakatona su kompanija Prointer ITSS, Uprava Bosne i Hercegovine za zaštitu bilja, kompanija Agrimatco, kompanije Virgin Pulse, Business Academy i ITAcademy. Prijatelji hakatona su kompanije Agrofructus, Vitinka, Nescafa, Red Bull, Pizza 5+ i pekara Manja.


RTCG - Radio Televizija Crne Gore - Nacionalni javni servis :: Dijaspora :: Ustupljena prava FSCG samo za teritoriju Crne Gore\nRTCG 25. 03. 2013. 16:48 >> 16:48 5\nUstupljena prava FSCG samo za teritoriju Crne Gore\nFudbalski savez Crne Gore je, kao vlasnik prava utakmica naše reprezentacije ustupio ista RTCG-u. To se odnosi isključivo na emitovanje za teritoriju Crne Gore, za utakmice koje naša reprezentacija igra kao domaćin.\nUrednik Sportskog programa Đorđije Kustudić objašnjava da je, vlasnik prava za emitovanje signala van Crne Gore, međunarodna agencija Kentaro koja ima precizan ugovor o tome sa FSCG, kojim je regulisana upravo ta problematika.\nUkoliko bi RTCG putem satelita emitovao direktan prenos, ne samo ove, već bilo koje druge utakmice naše fudbalske reprezentacije, najgrublje bi prekršio odredbe ugovora sa FSCG kojima je jasno definisano da se ustupljena prava odnose samo na teritoriju Crne Gore.\nMolimo sve naše uvažene gledaoce širom svijeta da razumiju ovu situaciju i da ne povezuju neemitovanje utakmica sa odsustvom dobre volje nekoga u RTCG, jer to, prosto nije tačno.\nSvi koji neće moći da prate prenos utakmice Crna Gora - Engleska, na našem portalu će biti u prilici da se informišu u realnom vremenu o svim detaljima meča.\nĐorđije Kustudić, Televizija Crne Gore


KROVNI STAKLENI SISTEM - Artent\nPreklapajući stakleni sistemi\nAutomatska fotoćelijska vrata\nKrovni stakleni sistem\nU sistemu se koriste stakla proizvedena od strane firme Industrija stakla Trakya d.d. (Trakya Cam Sanayii A.Ş.) koja se nalayi pod okriljem firme Şişecam, turskog i evropskog lidera u ovom sektoru.\nStakla se proizvode po međunarodnim standardima i posjeduju sve potrebna uvjerenja i certifikate o kvaliteti.\nArtent koristi motore za tende marke Somfy i Becker. Somfy i Becker motori proizvedeni su u skladu sa evropskim standardima i posjeduju certifikate o kvaliteti na nivou svjetskih standarda. Motori su kompatibilni na način da se mogu integrisati u sve naše proizvode, svi sistemi koje proizvodimo mogu se kontrolirati daljinskim upravljačem. Pergolom se može kontrolisati veoma jednostavno i praktično putem pametnih motora.\nMogućnost bežičnog komandovanja uz ugradnju prijemnika.\nMogućnost kontrolisanja više tendi putem daljinske komande\nArtent daje veliku važnost vizuelnom izgledu vašeg prostora. Najvažniji detalj koji upotpunjuje sredinu u kojoj se apliciraju pergola sistemi predstavlja rasvjeta. Zavisno od vašeg ukusa postoji opcija kapljaste (okrugle) ili trakaste (vertikalne) led rasvjete, koja u zavisnosti od ambijenta sredine nudi opciju prirodne dnevne svjetlosti ili bijele boje.\nKrovni stakleni sistem ima garanciju od 2 godine, u koju ne spada nepravilno korištenje od strane korisnika.\nTel: + 387 33 764 280\nTel: +387 33 764 281\nFax: + 387 33 764 282\nArtent i dalje postiže svoj cilj osiguranja vrhunske kvalitete sa svojim sistemima tendi, staklenim sistemima i drugim komplementarnim proizvodima.


U pogonima Martini Gradnje odvija se i proces prednaprezanja konstruktivnih elemenata, kojim se pre svega postiže bolja nosivost i stabilnost svakog pojedinačnog elementa.\nOvim se omogućava građenje različitih objekata upotrebom relativno malog broja tipskih elemenata, proizvedenih u fabrici u velikim serijama. Proizvodnja ne zavisi od vremenskih uslova i može se odvijati tokom cele godine. U niz objekata koji se mogu izgraditi sa prefabrikovanim betonskim elementima spadaju: industrijski objekti, logistički centri, višespratni tržni centri i garaže, hoteli, stambene i upravne zgrade, kao i mnogi drugi. Martini Gradnja je u mogućnosti da sa svojim stručnim timom, a na osnovu projektnog zadatka, klijentu ponudi svoje tehničko rešenje objekta. Shodno zahtevima investitora, prefabrikovani elementi se mogu prilagoditi prema već postojećem projektu.\nUkoliko se koristi pretovarno mesto za kamione, Martini Gradnja u svom programu ima utovarne rampe koje predstaljaju betonske..\nMartini Gradnja u svom proizvodnom programu poseduje međuspratnu konstrkciju tipa IFLED od prednapregnutog betona…


NEĆETE VEROVATI: SRBI KOJI OVDE IMAJU PLAC PREKO NOĆI MOGU POSTATI MILIONERI: Zemlja vredi ČITAVO BOGATSVO, a nisu je hteli ni za DŽ – Pozitiv Media\nU nastavku današnjeg članka donosimo vam jednu jako zanimljivu temi i informaciju , a za koju ne sumnjamo da će vam se svideti. Dakle , kada se prisetimo pandemije korona virusa , odmah nam na pamet padnu brojna ograničenja koja smo imali , te su svakako šume i placevi postali jako popularni za provođenje slobodnog vremena. Kako saznajemo , od početka pandemije cene brojnih placeva su krenule naglo da skaču , te i dan danas poprilično varijraju.\nUpravo u tom periodu Golija , jedna od najlepših i najpopularnijih šuma u Srbiji je postala poprilično posećena od strane javnosti.Interesovanje za ovu sve popularniju turističku destinaciju u Srbiji najbolje ilustruju cifre. Naime, ar placa na Goliji nekada se prodavao za nekoliko stotina maraka, a sada brojka ide i do nekoliko hiljada evra. Naime , ako se setimo pre desetak godina za ovu šumu je se vezao epitet neće je niko ni za dž , dok je danas cena dosta skočila. Dakle , prodavci placeva u ovom predelu su bili većinom ljudi koji su imovinu nasledili , pa se može zaključiti da ako su ih prodali pre po male pare , danas bi mogli dosta novca da zarade na njima.\nNakonm toga , projekat Golija je proglašen jednim od najznačajnijih na ovom području , kao i projekat od velikog značaja. Kako smo uspeli da saznamo cenu sada datira lokacija , a cemljista na najneprivlačnijim terenima se mogu naći po ceni ispod hiljadu evra. – Cena ara se kreće od 1000 evra pa naviše, sve zavisi od lokacije. Ako je u blizini puta cifra ide i do 10.000 evra, ističe naš sagovornik.


OPASNA IGRA: Bilt protiv promjene granica na Balkanu - GlobalCir\nOPASNA IGRA: Bilt protiv promjene granica na Balkanu\nSve dok nema normalizacije odnosa između Beograda i Prištine, neriješeno kosovsko pitanje će ograničavati potencijale obiju strana i stabilnost u regionu, ocijenio je bivši švedski premijer Karl Bilt i istakao da se „zato ideja o novoj podjeli teritorije ponovo pojavila“.\n„Diskretno, srpski i albanski politički lideri istražuju mogućnost da pomire svoje razlike razmenom teritorija“, naveo on u tekstu za „Vašington post“, dodajući da ta ideja nije nova i da cirkuliše već godinama u Beogradu, ali da je nedavno privukla pažnju i vodećih albanskih krugova.\n„Tu može postojati više verzija. Kosovo bi moglo da ustupi područje sjeverno od Ibra, naseljeno uglavnom Srbima, i da stekne diplomatske pluseve, a moguće i dobije dominantno albanskim stanovništvom naseljene lokacije na jugu Srbije. Srpski predsjednik Aleksandar Vučić je razmišljao u tom pravcu, a i albanski premijer Edi Rama djeluje prijemčiv, kako mi je rekao tokom razgovora“, kaže Bilt.\nOn, međutim, smatra da je, iako se diskurs polako kreće ka novim podjelama u regionu, to „recept za geopolitičku nestabilnost“, pošto je Balkan „ionako suviše balkanizovan“.\nPrema njegovim riječima, podjela Kosova bi ponovo otvorila debatu o budućnosti Bosne, a tu je i još teže i opasnije pitanje Makedonije, u kojoj Albanci čine značajan dio stanovništva.\nBilt kaže da ima i onih u Briselu i Vašingtonu koji bi mogli reći da, ako se lideri u regionu slože oko razmjene teritorija između Srbije i Kosova, zašto bi oni imali neke primjedbe.\nOn, međutim, ocjenjuje da takav pristup može izazvati nevolje u budućnosti.\n„Nesumnjivo, kompromis se mora naći između Beograda i Prištine, kako bi se unapredile evropske i atlantske integracije obiju zemalja. To može da uključi i veći stepen decentralizacije za srpske dijelove Kosova, i može značiti prijem Kosova u UN“, naveo je on.\nPrema njegovim riječima, to je opasno, a Vašington i Brisel moraju da se osvineste pred tim rizicima.\n„Postepena integracija Srbije i Albanije u EU i NATO, sve na bazi postojećih granica i ograničenja, jedini je put ka trajnoj stabilnosti u regionu. Igranje sa granicama i podjelama na Balkanu bilo je opasno ranih devedesetih godina prošlog vijeka i ostaje takvo i sada“, ocjenjuje Bilt.\nMASOVNI PROTESTI U RUMUNIJI: Preko 200 povrijeđenih u sukobima policije i demonstranata koji su došli iz inostranstva\nŠOK U SAD-u: Mladić ukrao veliki putnički avion, poletio, izvodio vratolomije i na kraju se srušio, letjelicu ganjali borbeni avioni


Putnički avion Emirata prvi put preleteo Izrael, skratio putovanje - Izazov\nPutnički avion Emirata prvi put preleteo Izrael, skratio putovanje\nNovi magazin 15. oktobra 2020. 11:55\nPutnički avion kompanije Etihad ervejz (Etihad Airways) iz Ujedinjenih Arapskih Emirata je sinoć prvi put koristio izraelski vazdušni prostor zahvaljujući nedavnom sporazumu o normalizaciji odnosa dve zemlje.\nAvion je leteo iz Milana u Abu Dabi i imao je dozvolu da preleti Izraela i susedni Jordan, čime je putovanje skraćeno za sat i po.\nIzrael i Jordan su prošle nedelje potpisali sporazum o otvaranju više mogućnosti za komercijalne letove čime je skraćeno putovanje između zemalja Zaliva, Dalekog istoka, Azije i Evrope i Severne Amerike, navode izraelski mediji.\nIzraelski kontrolor leta je sinoć pilotu poručio da je let njegovog aviona krooz izraelski vazdušni prostor „istorijski“ i da će „inspirisati ceo region da započne novu eru“.\nIzraelska ministarka transporta Miri Regev je rekla da Izrael i Emirati nastoje da uvedu i direktne letove između dve zemlje što je bilo planirano za oktobar, ali je jedan izraelski zvaničnik izjavio u utorak da je zbog pandemije odloženo do januara.\nIzrael je normalizovao odnose sa Emiratima u avgustu zahvaljujući posredovanju SAD, a u septembru i s Emiratima i Bahreinom. Izraelski poslanici danas glasaju o ratifikaciji sporazuma sa UAE.\nAmerikanac otet u Nigeru oslobođen u američkoj vojnoj operaciji\nAFP: U svetu od korona virusa umrlo 1.189.892 ljudi, preko 45 miliona…\nEksplozija u privremenoj kovid bolnici u Rusiji, pacijenti evakuisani\nU Firenci okršaji između demonstranata i policije zbog novih mera oko…\nJermenija traži pomoć od Rusije ako bude ugrožena zbog borbi oko…\nBroj žrtava u zemljotresu u Turskoj i na grčkom ostrvu Samos porastao…


Bjelica ne zaboravlja - Ko je "Orlove" naučio da budu MONSTRUMI! - Sportske.net\nBjelica ne zaboravlja - Ko je "Orlove" naučio da budu MONSTRUMI!\nSrpski košarkaš Nemanja Bjelica nije bio deo tima koji je osvojio srebrnu medalju na Olimpijskim igrama u Rio de Žaneiru ali je danas poručio šta misli o saigračima i kome je posebno zahvalan.\nMuška košarkaška reprezentacija Srbije vratila se iz Rio de Žaneira sa srebrnim odličjem, a već nakon finalne utakmice sa Amerikancima izabranici Aleksandra Đorđevića počeli su da šalju pozdrave Nemanji Bjelici.\nKrilni centar Minesote zbog povrede nije igrao na kvalifikacionom turniru u Beogradu i nije mogao da putuje u Rio ali je mislima u svakom trenutku bio uz saigrače o čemu svedoči i njegovo današnje obraćanje na "Tviteru".\nOčigledno je da je Nemanja Bjelica bio pun utisaka nakon što su njegovi saigrači stigli u srpsku prestonicu pa im je na pomenutoj društvenoj mreži odao priznanje i pomenuo momka koji je mnogo dao reprezentaciji.\n"Kakve ja saigrače imam u reprezentaciji... koji su to MONSTRUMI!!! Svemu si nas naučio Krle" napisao je Nemanja Bjelica.\nKakve ja saigrace imam u reprezentaciji...koji su to MONSTRUMI!!!svemu si nas naucio @krle12\n— Nemanja Bjelica (@Bjelica88) August 23, 2016\nSigurni smo da vam objašnjenje nije potrebno, posebna zahvalnost ide na račun bivšeg kapitena reprezentacije Srbije Nenada Krstića koji se oprostio od dresa sa državnim grbom nakon Mundobasketa u Španiji.\nŠta da kažemo, ovo je još jedan dokaz da muška košarkaška reprezentacija Srbije funkcioniše kao porodica.


SEVERNI TOK 2 "LEDI" BAJDENA: Bela kuća u procepu između zakonodavaca sa vašingtonskog Kapitol Hila i velikog savezništva s Berlinom | Novosti.RS\nNOVI predsednik SAD DŽozef Bajden je u prvom obraćanju međunarodnoj javnosti sa Minhenske konferencije o bezbednosti potvrdio američku privrženost NATO, ističući istovremeno pretnju transatlantskoj zajednici od Rusije i Kine.\nSvoje reči potkrepio je poništenjem odluke republikanskog prethodnika Donalda Trampa o povlačenju 12.000 američkih trupa iz Nemačke, ali kao "kamenčić" u Bajdenovoj transatlantskoj čizmi ostao je gasovod "Severni tok 2" koji, dnom Baltičkog mora, direktno povezuje Nemačku sa - Rusijom. Taj "kamenčić" sad već toliko "žulja" Bajdena da on sve teže drži ravnotežu između Kongresa koji ga ucenjuje da uvede sankcije Rusima i potrebe da udovolji savezničkoj Nemačkoj, željnoj da "Severnim tokom 2" što pre poteče gas.\nOkolišenje da uvede sankcije Moskvi zbog gasovoda koje zakonodavci iz obe partije smatraju pretnjom po američku nacionalnu bezbednost, uvereni da on obezbeđuje Rusiji dominaciju na evropskom energetskom tržištu, dovelo je Bajdena u pat-poziciju. "Severni tok 2" postao je noćna mora Bajdena koji, zasad bezuspešno, traži način kako da pokaže zube Rusima, kako mu Kongres ne bi pravio smetnje da kompletira najviše pozicije svoje administracije, dok istovremeno jača NATO popravljajući odnose s Nemcima, inače nespremnim da osujete gasni projekat s Moskvom.\n"Severni tok" se nezaustavljivo privodi završetku, Foto AP\nNekadašnji ambasador SAD u Rusiji Vilijam Berns je odobravanjem dočekan kao novi šef CIA od obe partije tokom pretresa u američkom Senatu. Ali, njegovo mesto direktora CIA je, ipak, dovedeno u pitanje, jer je republikanski senator Ted Kruz odbijao da potvrdi njegovu nominaciju zbog Bajdenovog okolišenja oko sankcionisanja "Severnog toka 2".\nTek pošto je američki državni sekratar Entoni Blinken saopštio da "svaki entitet umešan u 'Severni tok 2', rizikuje američke sankcije i treba odmah da prestane sa radom na gasovodu", Kruz je popustio. Dao je zeleno svetlo da Berns je dobio fotelju CIA, a Brajn Mekenon zamenik državnog sekratara.\nAli, Bajdenove muke s Kongresom nisu time završene, jer zakonodavci se ne zadovoljavaju rečima, već traže konkretne poteze koji dokazuju obećanja. Iz Senata već stižu upozorenja da, ukoliko se to ne desi, šef Bele kuće može da se oprosti od "propusnica" za svoje kandidate koji moraju u Senatu da dobiju zeleno svetlo kako bi postali deo nove administracije. Ne ledu je već kandidatkinja za Blinkenovu pomoćnicu Vendi Šerman.\nPRITISAK S ISTOKA EVROPE\nSITUACIJU dodatno komplikuje zabrinutost istočnoevropskih saveznika Amerike koja računa upravo na ove članice NATO kao "štit" prema Moskvi. Oni uglas pritiskaju Vašington da reaguje protiv Mosvke, jer se boje da "Severni tok 2" može da poveća uticaj Kremlja na Nemačku i njihove ostale saveznike NATO.\nKruz najavljuje da će nastavi sa blokadama Bajdenovih kandidata sve "dok se ne primene u potpunosti sankcije protiv brodova i kompanija ključnih za završetak gasovoda".\nZvaničnici Bajdenove administracije, međutim, kažu da uvođenje sankcija nije tako lako. Kao glavni problem se sada pojavljuje sankcionisanje nemačkih firmi uključenih u projekat, pa se Bajdenovi saradnici pitaju da li bi takav potez doneo išta drugo do političke katastrofe u odnosima s Berlinom. Nemačka kancelarka Angela Merkel, istovremeno, snažno podržava ovaj projekat koji smatra i svojom, možda i najvećom, zaostavštinom pred najavljeno povlačenje, posle četiri mandata koja je provela kao prva žena na kormilu vodeće evropske ekonomske sile.\n"Severni tok 2" je svakako pred završetkom, pa potencijalno kažnjavanje učesnika u izgradnji sve više počinje da liči na igru apsurda.\nNATO DŽozef Bajden "Severni tok 2" Brajn Mekenon\nSTEJT DEPARTMENT: SAD će pratiti organizacije uključene u izgradnju „Severnog toka 2“\nSJEDINJENE Američke Države će nastaviti da nadgledaju organizacije uključene u izgradnju „Severnog toka 2“ zbog mogućih sankcija, izjavio je portparol Stejt departmenta Ned Prajs.\n22. 02. 2021. u 22:35\nNikako da prezali svoj interes u Ukrajini kad je u Upravni odbor gasovoda doveo svog sina Huntera.Kad je to propalo, onda je svoj interes proglasio da je ugrozen Americki interes. Opasno manipulise licnim i Americkim interesom, te koristi Amerikance kao taoce zbog nedovoljne informiranosti.Izazvao Majdan i ogromne probleme napravio Ukrajini sa susjedom Rusijom.Sad bi i svijetu ovaj ostarjeli dedo napravio problem.Rusiju mnogo mrzi i za vrijeme njegovog mandata ce samo mrznja u njegovoj politici dominirati.\n15:19 HVALA VELIKOM ČOVEKU I PRIJATELJU SRPSKOG NARODA: Selaković o potresnim rečima predsednika Češke Miloša Zemana (VIDEO)\n15:15 IGOR JURIĆ BIO NA SASLUŠANJU U UKP: Dao sam izjavu u svojstvu građanina u vezi s pedofilima\n15:16 NOŠENI HUKOM NAVIJAČA DO OPSTANKA: Međedović otkrio, Pazarci mogu da prate meč sa punktova oko stadiona!\n15:16 STANKOVIĆ POSLE PRODUŽETAK SARADNJE: Preponosan sam na ukazanoj šansi, ne odustajemo od ciljeva\nDEJAN Stanković produžio je ugovor sa Crvenom zvezde i na klupi crveno-belih ostaće do 2024. godine. Nije krio zadovoljstvo 42-godišnji stručnjak zbog nastavka saradnje sa šampionom Srbije.


RTCG - Radio Televizija Crne Gore - Nacionalni javni servis :: Politika :: Abazović zahvalio Kini na donaciji vakcina\n23. 02. 2021. 10:10 >> 10:09 3\nAbazović zahvalio Kini na donaciji vakcina\nPotpredsjednik Vlade Crne Gore Dritan Abazović zahvalio se ambasadoru Narodne Republike Kine u Crnoj Gori Nj. E. gospodinu Liu Đinu na donaciji 30.000 doza vakcina koje će ta zemlja uputiti Crnoj Gori.\nKineski ambasador Liu Đin je 19. februara obavijestio potpredsjednika Abazovića da će NR Kina donirati 30.000 doza vakcina.\nIz Vlade podsjećaju da je smbasador Đin kazao da je ova donacija još jedan od pokazatelja odlične bilateralne saradnje između dvije zemlje, te naveo da je ovaj čin samo pokazatelj naših tradicionalno dobrih odnosa.\n"Potpredsjednik Vlade je naveo da Vlada Crne Gore cijeni empatiju, nesebičnu podršku i razumijevanje NR Kine za građane Crne Gore u ovoj teškoj situaciji. Abazović je istakao da će se dobra saradnja između Crne Gore i NR Kine nastaviti u narednom periodu kroz jačanje bilateralnih odnosa između dvije zemlje", zaključuje se u saopštenju Vlade Crne Gore.\nDritan Abazović Vakcine CG - Kina\n"Pandemija potvrdila potrebu za globalnom solidarnošću"\nAbazović otvara naučnu konferenciju u Beogradu\nVrijeme da pravda zakuca na vrata


Boston Dynamics roboti u policijskim redovima - BIGportal.ba\nBoston Dynamics roboti u policijskim redovima\n27 Novembra, 2019 27 Novembra, 2019 0196\nDržavna policija u Masačusetsu testira načine na koje bi mogla da koristi četvoronožne Boston Dynamics robote poznatije pod imenom Spot, a testovi se obavljaju u tišini, te nisu privukli veliku pažnju javnosti.\nIako roboti još uvek nisu naoružani otkrivena dokumentacija ukazuje na potencijalnu budućnost RoboCop kulture, u okviru koje bi umesto pravih pasa tragača ulicama i opasnim područjima patrolirale robotske jedinice.\nU izveštajima se navodi da se roboti u policijskim redovima nalaze od aprila 2019. godine, i da su bili umešani u bar dva policijska incidenta, ali nije jasno na koji način, budući da nema detalja o incidentima. Nije poznato ni do koje mere su roboti bili autonomni, ali se pretpostavlja da su još uvek pod ljudskom kontrolom. Robotski pomoćnici bi u budućnosti mogli da reaguju u opasnim situacijama, i tako zaštite svoje ljudske kolege.\nPolicija u Masačusetsu je trenutno jedina koja koristi Boston Dynamics robote u bezbednosne svrhe, a iz kompanije očekuju da se u narednih 5 do 10 godina roboti nađu na ozbiljnijim pozicijama, te da budu prvi koji će odgovarati na hitne pozive, a kako bi proverili koliko je teren bezbedan za ljudske policajce. Roboti bi pored toga mogli da budu zaduženi za proveravanje sumnjivih paketa, detekciju otrovnih gasova u kriznim situacijama, te druge opasne situacije, što bi trebalo da utiče na smanjenje broja smrtnih slučajeva u policijskim redovima.\nDanas prazne školske klupe u Hercegovini zbog zemljotresa


Zašto se u Federaciji BiH naplaćuje potvrda o vakcinaciji? – Radio Feral\nIako se građani Bosne i Hercegovine pretežno vakcinišu doniranim vakcinama, potvrde o vakcinaciji uredno se naplaćuju u većini domova zdravlja u Federaciji BiH.\nBudući da je vrijeme godišnjih odmora i putovanja, drastično je povećana potražnja za potvrdama.\nIstovremeno, ista uvjerenja u RS-u potpuno su besplatna, kao i ona koja se dobiju u susjednim zemljama. Kome i po kojem osnovu se uvjerenja naplaćuju, provjerila je ekipa BHT1.\nPotvrda o vakcinaciji u Zenici se naplaćuje 12 KM. Iz Instituta za zdravlje Zenica pojašnjavaju kako se u slučaju izdavanja ovakve potvrde radi o usluzi koja ne spada u primarne zdravstvene usluge. Zbog toga se svaki izvod iz medicinske dokumentacije naplaćuje.\n“Sama vakcina se ne naplaćuje. Plaća se dokument koji ne predstavlja nikakvu zdravstvenu zaštitu niti predstavlja bilo kakvu prevenciju nego predstavlja ostvarivanje nekog drugog prava izvan zdravstvenog sistema, a to je u ovom slučaju pravo na putovanje, odnosno slobodan prelazak granice”, govori Senad Huseinagić, direktor Instituta za zdravlje Zenica.\nNa potvrdi koju građani dobijaju u Zenici, nema nikakvog koda koji bi se, eventualno, mogao elektronski unijeti u uvezani sistem u evropskim zemljama, a Huseinagić govori: “To je informacioni sistem koji trenutno funkcioniše u skoro svim kantonima na području Federacije BiH i taj sistem kreira tu potvrdu sa QR kodom, ali njenu validnost mora regulisati država na međunarodnom planu.”\nPotvrda o vakcinaciji naplaćuje se i u Domu zdravlja Mostar, Stari grad, kada se koristi u komercijalne svrhe. Prvo je bila riječ o iskaznicama koje je odobrio Federalni zavod za javno zdravstvo, međutim pojedini građani nisu uspjeli preći granicu s tom potvrdom.\n“Onda smo odlučili kao i veliki broj drugih zdravstvenih ustanova da damo jedan posebno dizajnirani certifikat na engleskom jeziku o svim karakteristikama vakcina koji ovjeri naša ustanova. U komercijalne svhe naplaćujemo 20 maraka, dok u ostale svrhe su beplatne, to je obično za neko liječenje, za neka takmičenja sportska, ekskurzije”, navodi Edin Kapetanović, direktor Doma zdravlja Stari Grad, Mostar.\nKapetanović pojašnjava kako je odluka o naplati donesena na nivou ustanove. Zasniva se na činjenici da taj oblik usluga prema osiguranicima ne dolazi u osnovnom paketu usluga, te nije riječ o primarnoj zdravstvenoj zaštiti.\nI dok se u Federaciji BiH naplaćuje, u RS-u ista potvrda je u potpunosti besplatna.\nProblem nejedinstvenosti sistema na nivou Federacije BiH ključan je u ovom slučaju pa je tako domovima zdravlja i kantonima ostavljena mogućnost da odlučuju o naplati i izdavanju uvjerenja.\nPotvrde su ranije naplaćivane i u Tuzli, ali je odnedavno njihovo izdavanje besplatno. U Kantonu Sarajevo certifikat se dobija elektronskim putem i besplatan je.\n← Servisne informacije za četvrtak, 29.juli 2021.godine\nUpozorenje Ministarstva obrazovanja TK: Škole dužne preuzimati prijave kandidata →\nU Federaciji BiH u posljednja 24 sata 41 novooboljeli od COVID-19\n18/04/2020 18/04/2020 Mirza Musanovic\t0\nKalesijac Elvir Huremović na čelu dnevne novine “Faktor”\n12/11/2015 Mirza Musanovic\t0\nIstraživanje o budućnosti BiH rezultiralo skandalom: UN pogriješile u prevodu!


Tramp stigao u Davos, protivnicima protekcionizma rekao da nosi poruku "mira i prosperiteta" - Opcija\nTramp stigao u Davos, protivnicima protekcionizma rekao da nosi poruku “mira i prosperiteta”\n25-01-2018 Svijet, Vijesti\nAmerički predsjednik Donald Tramp doputovao je u Švajcarsku kako bi objasnio svoju politiku “Amerika prije svega” na Svjetskom ekonomskom forumu koji se održava u turističkom mjestu Davosu.\nTramp je stigao u Cirih predsjedničkim avionom “Air Force one” u četvrtak ujutru, odakle će krenuti u Davos, gdje će se sastati sa svjetskim čelnicima, prisustvovaće prijemu, biće domaćin za evropske poslovne funkcionere i održaće govor u petak, prenosi Associated Press (AP).\nNakon dolaska u Davos, Tramp je rekao da je donio poruku “mira i prosperiteta”. Američki predsjednik je nakon kratkog odgovora novinarima o poruci koju želi da prenese otišao u dio zgrade gdje je zabranjen ulazak većini delegata i novinara, prenosi “Gardijan”.\nMediji su ranije prenijeli da je polovina delegata u grupama čekala dolazak američkog predsjednika.\nTrampa je u kongresnom centru dočekao jedan delegat i poželio mu dobrodošlicu, na čemu se američki predsjednik zahvalio, uz komentar da je Švajcarska “sjajna zemlja”.\nTramp dolazi na konferenciju kojom dominira globalističko raspoloženje nekoliko dana nakon što je potpisao zakon o novim tarifama za uvozne robe kako bi ojačao američke proizvođače.\nOčekuje se da on pohvali američku ekonomsku ekspanziju i nedavno zakonodavstvo o smanjenju poreza.\nTramp je prvi američki predsjednik koji prisustvuje samitu u Davosu od pojavljivanja Bila Klintona u 2000. godini.\nNjegova odluka da prisustvuje samitu je iznenađujuća, uzimajući u obzir njegovu protekcionističku politiku. Tramp je povukao Sjedinjene Države iz Transpacifičkog sporazuma o slobodnoj trgovini, navodi AP.


Privredna komora Beča: Većina glasala za rad nedeljom u Beču\nBečPosaoVećina glasala za rad nedeljom u Beču\nVećina glasala za rad nedeljom u Beču\nPrivredna komora Beča (WKW) je objavila rezultate ankete po pitanju rada nedeljom i otvaranju letnjih bašti u zimskom periodu. Anketi se odazvalo 16 odsto bečkih privrednika a njih 72,6 odsto se izjasnilo za rad nedeljom u posebnim turističkim zonama, dok je 80,9 odsto ispitanika podržalo rad letnjih bašti tokom cele godine.\n(c) WKW - Walter Ruck- Predsednik Privredne komere Beča\nPrivredna komora Beča (WKW) je nedavno sprovela anketu kako bi saznala mišljenje bečkih privrednika o tome da li su za rad nedeljom u posebnim turističkim zonama i da li letnje bašte ugostiteljskih objekata mogu da rade tokom čitave godine.\nPredsednik WKW-a Walter Ruck je u utorak, 9. decembra, objavio (očekivane) rezultate ankete. Od ukupno 90.000 poštom poslatih upitnika, dobijeno je 14,465 odgovora, što predstavlja odziv od 16 odsto. Rad nedeljom u turističkim zonama podržalo je 72,6 odsto ispitanika, dok je 80,9 odsto ispitanika podržalo rad letnjih bašti tokom cele godine.\nOsim rada nedeljom, anketa je takođe sadržavala pitanje da li privrednici podržavaju rad ugostiteljskih bašti tokom cele godine, na šta je 80,9 odsto njih dalo pozitivan odgovor. Ova tema je manje “konfliktna” od rada nedeljom, a vice-gradonačelnica grada Beča, Maria Vassilakou, dala je predlog da lokalima bude dozvoljeno 3 do 5 stolova, koji bi se noću uklanjali iz bašti.\n“Putokaz za politiku”\nPredsednik Privredne komore Austrije (WKÖ) Christoph Leitl ocenio je rezultate ankete kao “putokaz za politiku”. “Rezultat ankete, koju je u interesu bečke privrede pokrenuo predsednik WKW Walter Ruck, nedvosmislen je i šalje jasan signal”, zaključio je Leitl.\nGradonačelnik Beča Michael Häupl je izjavio da je rezultate ankete “primio k znanju” i najavio diskusiju sa socijalnim partnerima. Najveći profiteri od eventualnog rada nedeljom su svako privrednici , s obzirom na procenu s da bi njihovi prihodi porasli za 140 miliona evra godišnje.\nProtiv rada nedeljom izjašnjavaju se predstavnici radnika, kao što su Radnička komora (AK) i sindikati. Savez sindikata Austrije (ÖGB) je sproveo sopstvenu “kontra-anketu” na kojoj se 94,5 zaposlenih, u prodavnicama u 1. bečkom okrugu i Mariahilfer Straße, izjasnilo protiv rada nedeljom.\nOdluku o radu nedeljom, kao i određivanje turističkih zona, doneće zajedno gradske vlasti, privrednici i radnici. Naravno, uz velike kompromise, jer su želje za rad nedeljom, različite.\nBeč firme u Beču posao Privredna komora rad turistička atrakcija život u beču\nBečlije žele da kupuju nedeljom, a druga strana ne želi da radi nedeljom


Rekla "NE" CECI: Anastasija Ražnatović odbila duet s majkom - Story\nRekla “NE” CECI: Anastasija Ražnatović odbila duet s majkom\nMlada pevačica Anastasija Ražnatović je u skladnoj vezi sa izabranikom Đorđem, sa kojim je otpočela i zajednički život. Međutim, kako kaže, još ne razmišlja o tome da stane na “ludi kamen”.\nNakon velikog uspeha singlova “Savršen par” i “Rane” ona uveliko radi na svom prvom albumu.\n– I dalje radim na albumu (smeh). Neću objavljivati ništa pre, ne bih da kvarim celokupan utisak, hoću da sve izađe u isto vreme, vredno radimo i očekujem da napravimo jedan fenomenalan album i nadam se da će se i publici svideti. Ne bih nešto previše da otkrivam, osim da se nadam da će album biti objavljen što pre i, po meni i po ukusu publike, mislim da će svi biti oduševljeni – navela je pevačica i dodala da za sada nema u planu da snimi duet sa mamom Cecom.


Naučnici imaju upozoravajuće saznanje za sve ljubitelje roštilja\nIzvor\tHARVARD MEDICAL SCHOOL HEALTH BEAT, TELEGRAM jun 26, 2018\nStudija, predstavljena na skupu Američke zdravstvene asocijacije za epidemiologiju i prevenciju, posmatrala je više od 100.000 ljudi, u tri različite studije, koji su bar dva puta nedeljno jeli bifteke, piletinu ili ribu sa roštilja.\nNaučnici su utvrdili da ljudi koji su pripremali meso na roštilju više od 15 dana mesečno, imaju 17 odsto veći rizik od pojave visokog krvnog pritiska, u odnosu na ljude koji su tako pripremljenu hranu jeli manje od četiri puta mesečno. Uz to, oni koji vole da jedu meso sa roštilja koje je sasvim pečeno (reš), imaju 15 odsto veći rizik od pojave visokog pritiska, u odnosu na one koji su kuvali meso na nižim temperaturama.\nRazlike u krvnom pritisku mogu da se jave zbog izlaganja hemikalijama koje nastaju kada je protein u mesu izložen visokim temperaturama, pretpostavljaju naučnici.\nIako je važno naglasiti da ovi rezultati ne dokazuju da sama metoda pripreme mesa direktno izaziva porast pritiska, naučnici savetuju određeni oprez kada ovog leta budete puno roštiljali.\n« BUDITE LEPE: Dijeta sa pomorandžama i jajima Zaboravite vijagru: Ova hrana može sprečiti IMPOTENCIJU »


„Naša privreda je ove godine imala zaista robustan rast, ali ovogodišnji izazovi, koji su osim efekata pandemije bili i rast inflacije i energenata, svakako predstavljaju izazov i za sledeću godinu, izjavio je Zoran Petrović, predsednik AmCham-a „Stoga će privreda svakako imati težak zadatak i u narednoj godini te je neophodno da država sa svoje strane smanji administrativni teret i regulatorni rizik na minimum, kako bi zajedničkim naporima završili sledeću godinu još bolje od ove“.\nKomentarišući rezultate AmCham istraživanja, ministar finansija Siniša Mali izjavio je: „U proteklom periodu, za vreme pandemije korona virusa, pokazali smo koliko je otporna i jaka naša ekonomija, i u tom smislu smo se na pravi način borila sa svim izazovima koje nam je pandemija donela. Uspeli smo da zadržimo makroekonomsku stabilnost, o čemu najbolje govori podatak da će rast BDP-a ove godine biti 7%, a javni dug na nivou od 58,2%, dakle u potpunosti pod kontrolom. Sve to je uticalo i da zadržimo poverenje postojećih investitora, ali i da privlačimo neke nove. Samo u prvih 10 meseci ove godine imamo priliv stranih direktnih investicija od 3,1 milijardi evra, ubedljivo najviše na prostoru Zapadnog Balkana. Uspeli smo da zadržimo i poverenje investitora koji dolaze iz SAD, a koji zapošljavaju veliki broj naših građana. U narednom periodu ćemo raditi na tome da još više olakšamo poslovanje privrednicima, kao i da poboljšamo privredni ambijent. U tom smislu, jedan od prioriteta Vlade RS je digitalna transformacija, a za Ministarstvo finansija su posebno važni projekti uvođenja e- fiskalizacije, kao i novi sistem e-faktura, koji će biti u upotrebi od 1. maja 2022. godine“\namcham/siniša mali/zoran petrović\nCEFTA: Godina savladavanja prepreka i važnih koraka ka efikasnijoj trgovini u regionu


Rekonstrukcija ulice Partizanskih baza - Суботица - Szabadka - Subotica\nGradonačelnik Subotice Saša Vučinić, predsednik Skupštine grada Slavko Parać i direktor Direkcije za izgradnju grada Josip Kovač Striko obišli su radove na rekonstrukciji ulice Partizanskih baza, na potezu od Segedinskog puta do ulice Radnoti Mikloša, i izgradnji kružnog toka na poveznici sa Ulicom 51. divizije.\nJosip Kovač Striko je kazao da je vrednost radova na sanaciji kolovoza 5,5 miliona dinara i da će radovi, koje izvodi Kompanija „Voj-put“, biti završeni za dva dana.\n- Osnovna zamisao bila je da u toku radova spojimo stari deo Partizanskih baza i novi deo, koji se proteže do novog kružnog toka koji će se nalaziti na spoju ulica kod Kireškog puta. Realizacija ovog projekta bitna je za sve naše sugrađane i zbog toga što će u narednom periodu, u dogovoru sa ’Subotica-transom’, verovatno moći da se uvede nova linija gradskog prevoza, rekao je Josip Kovač Striko.\nSlavko Parać je rekao da je presvlačenje ulice Partizanskih baza novim slojem asfalta značajno za sve Subotičane, posebno za građane mesnih zajednica „Mali Radanovac“ i „Kertvaroš“. On smatra da će značaj biti još veći kada se nastavi izgradnja novog puta u ulici Partizanskih baza do novog kružnog toka, koji će povezivati više mesnih zajednica.\n- Kružni tok će iz Kireške ulice povezivati ’Željezničko naselje’ i ’Kertvaroš’, iz Severne ulice ’Mali Radanovac’, a iz Ulice 51. divizije ’Makovu sedmicu’ i ’Željezničko naselje’. To će povećati komfor stanovništva i kada je reč o saobraćaju, i kada je reč o putničkom prevozu, jer će se steći uslovi da se produže linije gradskog saobraćaja, rekao je Slavko Parać.\nSaša Vučinić je, uz podsećanje kako je najavljeno da će se radovi odvijati po fazama, kazao da je u saradnji sa Fondom za kapitalna ulaganja AP Vojvodine završen i drugi tender i da je ukupna vrednost radova, sa porezima, oko 49 miliona dinara. Nova saobraćajnica i kružni tok omogućiće dobijanje placeva i širenje stambene izgradnje, istakao je on i najavio da, osim produžetka autobuske linije, postoji i mogućnost da se sadašnja pijaca u „Teslinom naselju“ izmesti na novu lokaciju.\n- Dobijamo novi prostor za širenje grada, parcele oko buduće trase postaće zanimljive za izgradnju stambenih površina. U pijacu na ’Teslinom naselju’ ulagalo se poslednjih godina u smislu da se ona poboljša, ali s obzirom na to da je ta lokacija problematična zbog saobraćaja možda bi pijaca mogla da se izmesti na drugi prostor, gde će biti i adekvatniji parking, i adekvatnija pijačna oprema. Rokovi gradnje malo su pomereni zbog podzemnih voda, ali to je sada sanirano tako da će završetkom jednog ogromnog posla biti rešeni i višedecenijski problemi građana ovog dela grada, naglasio je Saša Vučinić.\nPredstavnici lokalne samouprave obišli su i Mesnu zajednicu „Mali Bajmok“, gde ih je predsednik Skupštine MZ Darko Antelj obavestio o napredovanju radova na drugoj fazi rekonstrukcije i sanacije zgrade MZ. Tokom druge faze radova, vredne 3,3 miliona dinara obnoviće se fasada zgrade, zameniti stolarija, instalacije i urediti unutrašnji deo prostora. Radove finansira Fond za kapitalna ulaganja AP Vojvodine, a sufinansijer je MZ „Mali Bajmok“.


Šest meseci od prvih protesta obeleženo u Šapcu – Podrinske\nŠest meseci od prvih protesta obeleženo u Šapcu\nPod sloganom „Jedan od pet miliona“\nŠest meseci od prvih protesta pod sloganom „Jedan od pet miliona“ obeleženo je danas u Šapcu, kada su se sugrađani nezadovoljni republičkom vlašću okupili u centru grada ispred Šabačkog pozorišta. Dok su se sa bine prisutnima obraćali član predsedništva Dveri Jugoslav Kiprijanović i predsednik Stranke slobode i pravde Dragan Đilas, grupa pristalica Srpske napredne stranke okupila se u neposrednoj blizini, pogrdno skandirala govornicima i duvala u vuvuzele.\nOdgovornost za tenzije u društvu je uvek na vlasti\n„Nismo se okupili ovde da bismo rušili vlast zbog vlasti, već zato što se u ovoj državi više ne živi normalno. Ne valja ova polarizacija naroda u koju nas gura režim. Odgovornost za tenzije i sukobe u društvu nikad nije na opoziciji, uvek je na vlasti“, poručio je Kiprijanović.\n-Protesti su uspeli da ukažu domaćoj i svetskoj javnosti da u Srbiji ne postoji vladavina prava i sloboda medija. Najveći rezultat je što su ljudi počeli da se oslobađaju straha, bez obzira na broj okupljenih ljudi. Vrlo značajna poruka je poslata svim građanima- moramo da promenimo način života, da se oslobodimo straha, izborimo za sebe, budućnost svoje porodice i naše zemlje, a to možemo samo ako budemo zajedno, odlučno, svi stali protiv ove bahate i pre svega nesposobne vlasti. Njihov kraj je blizu, da nisu uplašeni ne bi radili sve ovo što danas rade- istakao je on.\nĐilas je naglasio da je „Srbija, danas, nažalost, podeljeno društvo, te da se ljudi mrze zbog toga što glasaju za drugu političku opciju“. „Moramo da napravimo takvu Srbiju u kojoj svako može da kaže šta misli, a da zbog toga ne snosi posledice“, naveo je on.\nEvropa više neće da ćuti\n-Puno je urađeno u prethodnih šest meseci, što se vidi i po promeni stava Evrope prema onome što se u Srbiji dešava. U izveštaju Evropske komisije piše da su naši protesti mirni, da tražimo dijalog, da on mora da bude, da mediji ne rade svoj posao, da REM ne radi svoj posao, da moraju da se promene izborni uslovi, imamo ekspertsko mišljenje tima ljudi profesora univerziteta u Srbiji, nestranačkih ličnosti, koji su dali preporuke šta treba da se uradi, a imamo i izveštaj Freedom house-a o medijima u Srbiji. Može vlast da kaže šta hoće, ali to su činjenice. Energija je probuđena i ona je neuništiva, postojaće i dalje u bilo kom obliku. Očekujem da ćemo, bez obzira na sve poruke od strane vlasti u jednom trenutku doći do toga da mora da se razgovara i da se, ako neko želi da zaista opozicija učestvuje na izborima, o tome i dogovori. Ne samo zbog nekoliko procenata glasova više ili manje, nego zato što bi izbori u ovakvoj atmosferi, gde ljudi dolaze na naš skup da bi nas vređali i urlali na nas, zaista bili prepuni incidenata i ko zna šta bi se desilo. Moramo doći do Srbije u kojoj se ne mrzimo zato što drugačije politički mislimo, da se smanje tenzije i agresija u ovom društvu, da ne budemo neprijatelji ako drugačije glasamo, da pokušamo da napravimo bolju atmosferu u ovom društvu- rekao je Đilas i zapitao se zašto policija nije udaljila pristalice SNS-a sa uredno prijavljenog skupa.\nPrisutnima se obratio sugrađanin Dejan Petrović, napadnut na vaterpolo utakmici Crvene zvezde i Šapca, koji se zapitao „kako smo došli do toga da nečija deca napadnu nečijeg oca“. Okupljeni su se potom uputili u protestnu šetnju centralnim gradskim ulicama, noseći transparente „Demokratija da, diktatura ne“, „SNS nikada neće vladati našim gradom“ i „Kada se pobune mase i to dopre do tebe, promeniti ih više ne možeš, menjaj sebe“.


Vreme 1536 - Intervju – Belgzim Kamberi, direktor Instituta za socijalne politike »Musine Kokalari« u Pristini i direktor albanskog izdanja »Le Monde Diplomatique«: Kosovski boj Evrope i SAD\nU svom pojašnjenju aktuelnog političkog trenutka, Belgzim Kamberi, novinar, direktor Instituta za socijalne politike "Musine Kokalari" u Prištini i direktor albanskog izdanja "Le Monde Diplomatique", polazi od stava da zemlje Zapadnog Balkana, uključujući Kosovo i Srbiju, od pada Berlinskog zida nisu uspele da prihvate građanski državni model. Uprkos činjenici da nijedna od zemalja u regionu ne može biti etnički homogena, prihvaćena je formula da su demokratski odnosi i sistem mogući samo u zemljama sa etnonacionalnom homogenošću. To onemogućava pomišljanje na drugu vrstu političke zajednice koja bi prevazišla identitet, etničku pripadnost, granice, teritorije...\n"VREME": Koliko je za odnose Srbije i Kosova važna smena Aljbina Kurtija i izbor Avdulaha Hotija na mesto premijera?\nBELGZIM KAMBERI: Smena Kurtija i izbor njegovog bivšeg zamenika za novog premijera omogućava nastavak dijaloga između Kosova i Srbije, u skladu sa zahtevima međunarodnih posrednika, naročito američke administracije koja je insistirala na ukidanju mera poreza i reciprociteta protiv Srbije.\nU stvari, proces dijaloga srušio je najmanje dve poslednje vlade, Haradinaja i Kurtija, koje su uvele porez na srpske proizvode i mere reciprociteta prema Srbiji. Ostaje da se vidi da li će nepopularna vlada tehnokrate Avdulaha Hotija biti efikasnija u postizanju sporazuma sa Srbijom od "vlade slonova" Isa Mustafe, vlade "komandanata OVK" Ramuša Haradinaja i vlade popularnog vođe Aljbina Kurtija. Kako god bilo, na Kosovu više ne postoji zvanična prepreka da se nastavi dijalog sa Srbijom.\nŠta praktično znači činjenica da je prvi potez Hotijeve vlade ukidanje recipročnih mera?\nTo dokazuje da je prioritet prioriteta vlade Hotija otvaranje puta za dijalog sa Srbijom, odnosno izbegavanje bilo kakvih prepreka za nastavak dijaloga, što je on najavio od trenutka dobijanja mandata za mesto šefa nove izvršne vlasti.\nMeđutim, kao u slučaju prethodnih vlada, kabinet Avdulaha Hotija imaće "konačni" sporazum sa Beogradom kao glavni zadatak.\nMože li se pretpostaviti šta će sadržati "konačni" sporazum?\nTaj sporazum će biti plod komplikovanih i teških pregovora. Rešenje treba tražiti u rasponu od takozvanog tajnog sporazuma između predsednika Hašima Tačija i Aleksandra Vučića, do konačnog epiloga, u pogledu moguće promene granice ili čak političko-teritorijalne autonomije za kosovske Srbe, kao dve mogućnosti koje se spominju u međunarodnim diplomatskim krugovima.\nKomentarišući mogućnost da Srbija obustavi kampanju lobiranja za povlačenje priznanja Kosova, Dačić je naveo da će Srbija nastaviti s tim aktivnostima sve dok bude lobiranja za članstvo Kosova u međunarodnim organizacijama. Kakav bi mogao da bude odgovor Prištine?\nSada kada je Kosovo ispunilo uslove Vašingtona i Brisela da istovremeno ukloni takse, a zatim i mere reciprociteta, zvanična Priština je počela da traži od međunarodnih posrednika da vrše pritisak na Srbiju da prestane da lobira protiv članstva Kosova u međunarodnim organizacijama. Da li će doći do rezultata ili ne, više će zavisiti od međunarodnih posrednika, Vašingtona i Brisela, odnosno Berlina, i koliko će biti uporni u zahtevu prema Beogradu da zaustavi kampanju protiv članstva Kosova u međunarodnim organizacijama.\nSpecijalni izaslanik Evropske unije (EU) za dijalog Beograda i Prištine Miroslav Lajčak planira posetu Beogradu i Prištini tokom juna kako bi pripremio nastavak dijaloga. Kako komentarišete izjavu predsednika Kosova Hašima Tačija da neće da razgovara sa Miroslavom Lajčakom zbog, kako je rekao, njegovog stava o nezavisnosti Kosova?\nPolitičari Kosova i Srbije neprestano instrumentalizuju dijalog između Kosova i Srbije kako bi konsolidovali svoju vlast. Predsednik Tači, koji godinama razgovara sa Srbijom uz posredovanje Evropske unije, svestan je da gospodin Lajčak ne predstavlja Slovačku, već Evropsku uniju. On takođe zna da Priština ne određuje adresu i format posredovanja dijaloga između Kosova i Srbije. No, očigledno je da je Tači dinamizirao kritiku Evropske unije, kao pritisak i kao odgovor na nedostatak političke podrške od strane nekih prestonica EU.\nEvropski izvori navode da je Lajčak kontaktirao sa novim premijerom Avdulahom Hotijem i od njega zatražio da imenuje glavnog pregovarača za razgovore sa Beogradom?\nPrema odluci Ustavnog suda, Vlada Kosova je ta koja vodi dijalog sa Srbijom. Za razliku od slučaja sa vladom Kurtija, kada je došlo do žestoke političke borbe između premijera Kurtija i predsednika Tačija oko vođenja dijaloga, sa novom Vladom ova bitka biće mnogo više simbolična, o čemu svedoči programski stav nove vlade, u kome se kaže da će "strana koja pregovara u dijalogu biti Vlada, koja je odgovorna Skupštini, dok predsednik predstavlja zemlju na osnovu ustavnih ovlašćenja". Za razliku od prethodne vlade, koja je u svom programu potpuno isključila predsednika i jasno rekla da "dijalog sa Srbijom vodi premijer na osnovu ustavnog mandata, koji redovno izveštava Skupštinu o procesu dijaloga".\nAli, s obzirom na minimalnu većinu Vlade u Skupštini, verovatno će se razmotriti mogućnost stvaranja inkluzivnije reprezentativne grupe u dijalogu, koja bi bila ozakonjena preko premijera i skupštine, i gde bi, pored predsednika Hašima Tačija, mogla učestvovati i njegova bivša stranka Demokratska stranka Kosova (PDK) Kadrija Veseljija, danas druga najveća opoziciona parlamentarna grupa u Skupštini Kosova.\nMože li se u ovom trenutku predvideti da li će i kada biti nastavljen dijalog Kosova i Srbije i eventualno potpisivanje sporazuma?\nS obzirom na parlamentarne izbore u Srbiji i predsedničke izbore u Sjedinjenim Američkim Državama, mogući kalendar bilo kog brzog dogovora, kakav trenutna američka administracija želi, podrazumeva period posle srpskih i pre američkih izbora, odnosno period jul-septembar. U suprotnom, proces će verovatno biti odložen za period nakon izbora u SAD.\nČesto se govori o julu mesecu kao mogućem roku za potpisivanje međusobnog sporazuma. Koliko je to realno?\nPeriod nakon srpskih parlamentarnih izbora i pre predsedničkih izbora u SAD može biti povoljan za brz dogovor, ali to bi značilo da bi se prednost dala brzini postizanja sporazuma, a ne njegovom sadržaju.\nKakav je stav Avdulaha Hotija prema ideji razmene teritorija?\nPremijer Avdulah Hoti i Demokratski savez Kosova, ali i njegovi vladini partneri, protive se ideji razmene teritorija i promeni granica.\nPredsednik Srbije očekuje da će njegov kolega iz Prištine Hašim Tači tražiti da prisustvuje razgovorima samo tamo gde su Amerikanci?\nUčešće SAD u pregovorima je zahtev svih albanskih parlamentarnih grupa u Skupštini Kosova. Naravno, predsednik Tači, koji je do sada bio jedini predstavnik Kosova koji je učestvovao u pregovorima Kosova i Srbije pod pokroviteljstvom američke administracije, zahtevaće to još upornije.\nKoliki je realan uticaj EU na kosovske vlasti?\nVlada Avdulaha Hotija pokušaće da produbi saradnju sa Evropskom unijom. Ali sve ukazuje da je Hotijeva vlada više pod uticajem američke administracije.\nDa li očekujete dodatni pritisak Grenela i insistiranje SAD na brzom sporazumu?\nGrenel nije krio svoju nameru da se postigne brzi sporazum između Kosova i Srbije. Njegova revnost, a posebno pritisak koji je vršio na Kurtijevu vladu, dokazuje da je on, kao izaslanik predsednika Trampa i američke administracije, zainteresovan za brzi sporazum. Izborom nove vlade na Kosovu, put je već otvoren za dogovor, barem u Prištini, ali to će zavisiti i od volje zvaničnog Beograda, a posebno od postojanja koordinacije Vašingtona, Brisela (Berlina i Pariza) i možda čak i Moskve.\nKako komentarišete teze da je Trampu potreban uspeh na Kosovu i da će insistirati po svaku cenu na rešenju pre predstojećih američkih izbora ?\nPredsednik Tramp dokazao je da ima interesovanje za "istorijski sporazum" Kosovo – Srbija, još od pisma krajem 2018, imenovanjem Palmera i posebno Grenela za posredovanje u dijalogu između Kosova i Srbije, a posebno posvećenošću i pritiskom da Kosovo ukloni takse i reciprocitet, kao i zalaganjem za jednu vladu koja prihvata ideju o brzom sporazumu sa Srbijom. To sve izražava veliko interesovanje američke administracije da se ovaj sporazum postigne pre izbora u SAD, kako bi ga ova administracija verovatno promovisala kao sopstveno postignuće, mada njegov uticaj na američke glasače ostaje diskutabilan.\n"Srbi se nadaju da će imati više nego što su imali od vlade Aljbina Kurtija", naglasio je ovih dana Vučić. Da li su takva očekivanja opravdana?\nOd svog osnivanja, Srpska lista, koju vodi defakto Vučić, bila je sastavni deo svih kosovskih vlada. U ovoj vladi Srpska lista u principu može imati veći uticaj, s obzirom da nova skupštinska većina direktno zavisi od njenih glasova. Ali, kao i uvek, ponašanje, zahtevi i agenda Srpske liste zavisiće više od interesa Aleksandra Vučića nego od interesa kosovskih Srba.\nSporazum iz 2013. odnosi se u čak šest tačaka na Zajednicu srpskih opština koja, međutim, ni sedam godina kasnije nije formirana, a nije se našla ni u novom koalicionom sporazumu Demokratskog saveza Kosova i Srpske liste. Kako to tumačite?\nAsocijacija opština sa srpskom većinom, predviđena Briselskim sporazumom, već je proglašena neustavnom pred Ustavnim sudom Republike Kosovo i politički je delegitimisana. Kao takva, ideja Zajednice srpskih opština ne može se sprovesti bez novog političkog sporazuma.\nUvreženo je mišljenje da postoje dve politike prema Kosovu i Srbiji – evropska i američka. Koliko se to vidi i kako se odražava u političkim odnosima na Kosovu?\nNedostatak koordinacije između SAD i Evropske unije, posebno Berlina i Vašingtona, negativno je uticao na odnose između Kosova i Srbije, ne samo između njih, već i na njihovu unutrašnju demokratizaciju. S jedne strane, ovo neslaganje je stvorilo puno nagađanja o mogućem epilogu konačnog sporazuma, ali s druge strane, postalo je instrument lokalnih političara da konsoliduju svoju autoritarnu vlast.\nDa li i rešenje zavisi od toga koja će od ove dve politike biti dominantna u pregovorima?\nSadržaj sporazuma u velikoj meri će zavisiti od odnosa i perspektiva posrednika u procesu. Dosadašnja iskustva pokazala su da nedostatak koordinacije između Vašingtona i Evropske unije nije doneo pozitivne rezultate u postizanju sporazuma, posebno u njegovoj implementaciji.\nKako vi vidite dugoročno rešenje spora između Srbije i Kosova?\nNažalost, zemlje Zapadnog Balkana, uključujući Kosovo i Srbiju, od pada Berlinskog zida nisu uspele da prihvate građanske državne modele. Uprkos činjenici da nijedna od zemalja u regionu ne može biti etnički homogena, prihvatili su formulu da su demokratski odnosi i sistem mogući samo u zemljama sa etnonacionalnom homogenošću. To onemogućava pomišljanje na drugu vrstu političke zajednice koja bi prevazišla identitet, etničku pripadnost, granice, teritorije...\nJoš gore, takve ideje i principi i dalje se vide kao rešenje kriza od strane svetskih supersila, što dokazuje njihov neuspeh na Zapadnom Balkanu. Nisu uspeli izgraditi mir tamo gde su etničko čišćenje i nasilje bili prihvatani i čak nagrađivani, i gde bi se napravili određeni kompromisi protiv prihvatanja građanskog modela novih država, sa jednakim pravima za većine i manjine, ali i za ideje gde biste mogli biti politički subjekt bez etničke pripadnosti. Na ovo je uticala rastuća tendencija etnizacije problema i predlozi postavljeni prema etničkim principima, zbog sve veće važnosti i moći politika identiteta i populističkih političkih snaga širom sveta, koje se neminovno odražavaju u regionu.\nNažalost, čak i protivnici ovih ideja nisu uspeli da naprave bilo kakav progresivni alternativni društveni projekat na Zapadnom Balkanu, i zbog nedostatka podrške velikih svetskih sila, koje su preferirale stabilnost nad demokratijom, čak i dovođenjem ili održavanjem na vlasti političara koji su bili deo ili su podržavali politike ratnih zločina, ili koji su umešani u afere u vezi sa organizovanim kriminalom i masovnom korupcijom.


Nastavljene aktivnosti u okviru projekta Ka unapređenju lokalnih usluga u oblasti životne sredine i voda u opštini Kuršumlija – CRSR\nU Kuršumliji su nastavljene aktivnosti u okviru projekat “Ka društveno odgovornim politikama za bolje lokalne usluge“. U skladu sa predviđenim aktivnostima, održan je trening u organizaciji Centra za razvoj i saradnju regiona na kome su su se okupili predstavnici javnih preduzeća, organizacija civilnog društva, medija, mladih i lokalne samouprave iz opštine Kursumlija.\nNa samom početku, u uvodnom obraćanju učesnicima Aleksandar Maksimović, koordinator projekta „Ka društveno odgovornim politikama za bolje lokalne usluge“, je istakao da je ovaj projekat jedan od prvih u opštini Kuršumlija na kojima zajedno rade organizacije civilnog društva i javnih preduzeća.\nOn je posebno istakao veliku posvećenost menadžmenta JPKD “Toplica”, kao i konstantnu podršku samih opštinskih vlasti.\nTakođe, on je ispred svih partnera naglasio da deo zahvalnosoti ide i timu UNOPs-a, koji rade na implementaciji razvojnog programa Evropski PROGRES, od čijih se sredstava i finasira ovaj projekat.\nSam trening je bio posvećen EU zakonodavstvu u oblasti voda, sa posebnim osvrtom na Direktivu o vodama, kao i o tome šta očekuje lokalne samouprave, kao i javna preduzeća u narednom periodu.\nO značaju vode, njenom korišćenju i unapređenju kvaliteta govorio je profesor na Hemijskom fakultetu u Beogradu, dr Ilija Brčeski.\nProfesor Brčeski je tokom predavanja okupljenima posebno ukazao na usklađivanje naših propisa sa propisima Evropske unije vezanih za vode čija strategija, kao i Zakon o vodama i drugi normativni akti već u našoj zemlji usvojeni u prethodnim godinama.\nU narednom periodu je planirano održavanje serije treninga i kampanje, kako bi se aktivno radilo na daljem unapređenju lokalnih usluga u oblasti životne sredine na teritoriji opštine Kuršumlija, o čemu će CRSR redovno obaveštavati javnost.\nOvaj projekat sprovodi Centar za razvoj i saradnju regiona u saradnji sa Opštinom Kuršumlija i JPKD „Toplica“ a finansira se putem programa EU Progres.


23.09.2021ZA KUPOVINU SEOSKIH KUĆA O TROŠKU DRŽAVE IMA I ZAINTERESOVANIH BUJANOVČANA\n22.09.2021BIZNIS OBUKA ZA BUJANOVAČKE SREDNjOŠKOLCE\n17.09.2021PRILIKA ZA MLADE BUJANOVČANE DA SE ŠKOLUJU U AMERICI\n17.09.2021REBALANSOM BUDžETA OBEZBEĐEN NOVAC ZA PERSONALNE ASISTENTE I AUTOČISTILICU ULICA\nOpšti cilj projekta ogleda se u podršci procesu jačanja uloge civilnog društva u promovisanju ljudskih prava kroz osnaživanje stimulativnih omladinskih inicijativa za podsticanje inkluzije i unapređenje inicijative za razvoj pluralizma. Ciljnu grupu projekta čine predstavnici 20 učeničkih parlamenata srednjih škola iz Jablaničkog i Pčinjskog okruga, kao i predstavnici manjina, LGBT populacije i osoba sa invaliditetom među srednjoškolskom populacijom. Pored učenika, projektne aktivnosti odnosiće se i na rad sa nastavnicima koji su zaduženi za koordinaciju rada učeničkih parlamenata u ciljnim školama regiona.\nKrajnji korisnici projekta su svi srednjoškolci u regionu južne Srbije (oko 18,000 u Jablaničkom i Pčinjskom okrugu), LGBT populacija i njihove inicijative, osobe sa invaliditetom (OSI), predstavnici različitih manjinskih verskih grupa i njihovih organizacija/udruženja. Krajni korisnici rezultata ovog poduhvata biće i Školska uprava za Jablanički i Pčinjski okrug, Ministarstvo prosvete, različite formalne i neformalne omladinske organizacije, lokalni mediji i njihova publika u oba okruga.\nPrva grupa aktivnosti počinje izradom programa obuke za članove Učeničkih parlamenta za aktivnosti vršnjačkih edukatora za promociju ljudskih prava i sprečavanje svih oblika diskriminacije u školama. U okviru ove grupe aktivnosti planirano je organizovanje trening radionica za prevenciju diskriminacije i zaštitu ljudskih prava za nastavnike (UP koordinatori) koji će kasnije biti članovi timova za promociju i praćenje stanja ljudskih prava - (P&M) timovi. Pored toga, planirana je i organizacija trening radionica za prevenciju diskriminacije i zaštu ljudskih prava za učenike, pripadnike školskih timova za promociju i praćenje stanja ljudskih prava u školama.\nRealizacijom navedenih aktivnosti biće unapređeni kapaciteti Učeničkih parlamenata u oba okruga za zaštitu ljudskih prava i borbu protiv diskriminacije manjinskih grupa, osoba sa invaliditetom, interno raseljenih lica (IRL), LGBT osoba, u okviru školske populacije.\nDruga grupa aktivnosti, koje će početi organizovanjem radionica "Živa biblioteka" po utvrđenom planu P&M timova u svim ciljnim školama, zatim organizovanjem "Forum teatar" radionica za P&M timove vršnjačkih edukatora i organizovanjem školskih okruglih stolova /debata o zaštiti ljudskih prava, iznedriće novu poziciju za Učeničke parlamente koji će biti priznati i prepoznati od ugroženih grupa kao snaga za zaštitu i garant u ispunjavanju osnovnih ljudskih prava svih ugroženih grupa u školama.\nTreća grupa aktivnosti sastojaće se od izrade i usvajanja "Akcionog plana za promociju ljudskih prava" od strane samih učeničkih parlamenata, kao i od organizovanja timova za borbu protiv diskriminacije u svim ciljnim opštinama.\nDugoročni rezultat ovih aktivnosti biće povećan uticaj učeničkih parlamenata u školama u donošenju odluka u vezi zaštite ljudskih prava i borbi protiv diskriminacije.Ukupno uzevši, ovim projektom je Edukacioni centar postavio sebi za cilj da osnaži ulogu učeničkih parlamenata sa juga Srbije da kako bi se kršenje prava ugroženih grupa u srednjim školama učinilo vidljivim, ali i da bi se pokrenuli specifični modeli njihove zaštite .\nUgovorena vrednost ovog projekta iznosi 49,940.00 evra, a Delegacija EU u Srbiji učestvuje u projektu sa 47.300 evra.\nIzvor: Edukacioni centar, Leskovac


Ne želi više da bude dio ekipe: Mbape podnio zahtjev za odlazak iz PSŽ-a\nSve zbog jednog penala\nKilijan Mbape je podnio zahtjev za transfer iz PSŽ-a, javlja španski list "AS".\nMbape je nezadovoljan u Parizu, a zbog trenera Tomasa Tuhela i saigrača Nejmara ne želi da više bude dio ekipe sa Parka prinčeva.\nFrancuz smatra da mu je Tuhel odlukom da mu zabrani izvođenje penala uskratio osvajanje Zlatne kopačke koja bi mu donijela 1,5 miliona evra. Penale su za PSŽ u sezoni iza nas izvodili Nejmar i Edinson Kavani.\nMbape nije ni u dobrim odnosima sa Nejmarom koji je po dolasku u glavni grad Francuske formirao "brazilski klan". Prema pisanju L'Equipea, Nejmar, Tijago Silva, Markinjos i Dani Alves su se u potpunosti odvojili od ostatka ekipe, što je na kraju i rezultiralo ispadanjem iz lige šampiona.\nKilijanov otac i menadžer Vilfred Mbape je dodatno pojačao glasine o odlasku njegovog sina iz PSŽ-a nakon što je juče izjavio kako se u Cirihu susreo sa "jednom veoma važnom ličnošću iz fudbalskog svijeta".\nFrancuski mediji već nagađaju da se Vilfred našao sa Florentinom Perezom kako bi dogovorio detalje prelaska Kilijana u Real Madrid.\nMbape ima ugovor s PSŽ-om do ljeta 2023. godine, a Parižani ga neće pustiti iz kluba ispod 150 miliona evra.\nFrancuski reprezentativac suspendovan\nKilijan Mbape završio sezonu


Last minute ponude za hotele u Džimbaranu | TripAdvisor\nDžimbaran – Hoteli sa ocenom od 5 zvezdice(a)\nDžimbaran – Hoteli sa ocenom od 4 zvezdice(a)\nDžimbaran – Hoteli sa ocenom od 3 zvezdice(a)\nLast minute povoljne ponude za hotele – Džimbaran\nLast minute ponude u Džimbaranu\n68 od 352 objekta odgovara vašim filterima. Obriši sve filtere\nObaveštenje o cenama: Džimbaran – cene hotela su ispod proseka. Ne propustite ove povoljne ponude!\nPrikaži sve povoljne ponude (15) počev od 259 US$\nBr. 1 u pogledu odnosa cena/kvalitet od 73 hotela u Džimbaranu\nOvo je jedan od hotela sa najviše rezervacija u Kedonganan u 60 prethodnih dana.\nPrikaži sve povoljne ponude (16) počev od 102 US$\nBr. 2 u pogledu odnosa cena/kvalitet od 73 hotela u Džimbaranu\nBr. 3 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 379 US$\nBr. 4 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (17) počev od 193 US$\nBr. 5 u pogledu odnosa cena/kvalitet od 73 hotela u Džimbaranu\n“Uredno i čisto.ljubazno osoblje i posebno na bazenu ..bogat dorucak i ljubazno osoblje.. Komotne sobe i uredne ...brzo chek in a ljubaznost na visokom nivou..hvala na ugodnom i lijepom odmoru.. Vidimo se opet..”\nPrikaži sve povoljne ponude (19) počev od 216 US$\nBr. 6 u pogledu odnosa cena/kvalitet od 73 hotela u Džimbaranu\nBr. 7 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (15) počev od 1.030 US$\nBr. 8 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (12) počev od 55 US$\nBr. 9 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 994 US$\nBr. 10 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (12) počev od 113 US$\nBr. 11 u pogledu odnosa cena/kvalitet od 73 hotela u Džimbaranu\nPonude i obaveštenja700.000 IDR (IDR)\nPrikaži sve povoljne ponude (17) počev od 40 US$\nBr. 12 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (13) počev od 307 US$\nBr. 13 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (15) počev od 48 US$\nBr. 14 u pogledu odnosa cena/kvalitet od 73 hotela u Džimbaranu\nBr. 15 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 153 US$\nBr. 16 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (13) počev od 377 US$\nBr. 17 u pogledu odnosa cena/kvalitet od 73 hotela u Džimbaranu\nBr. 18 u pogledu odnosa cena/kvalitet od 73 hotela u Džimbaranu\n“лепо хотели !! супер за медени месец. стварно Интернатионал Хотел, из менија, све знак у хотелу, веома је веома међународна, са великим правопис, тако да је за мене то је као Великој Британији у Азији. је...”\nPrikaži sve povoljne ponude (16) počev od 194 US$\nBr. 19 u pogledu odnosa cena/kvalitet od 73 hotela u Džimbaranu\nBr. 20 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 11 US$\nBr. 21 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 284 US$\nBr. 22 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (14) počev od 299 US$\nBr. 23 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (12) počev od 19 US$\nBr. 24 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (12) počev od 508 US$\nBr. 25 u pogledu odnosa cena/kvalitet od 73 hotela u Džimbaranu\nBr. 26 u pogledu odnosa cena/kvalitet od 73 hotela u Džimbaranu\nPrikaži sve povoljne ponude (12) počev od 16 US$\nBr. 27 u pogledu odnosa cena/kvalitet od 73 hotela u Džimbaranu


Kivi treba da bude deo vaše svakodnevne ishrane - evo zašto\nNeki nutricionisti smatraju kivi "supervoćem", jer poseduje idealnu ravnotežu između minimalnog broja kalorija i maksimalnog lekovitog efekta na organizam!\nOvo voće zovu i biljkom večne mladosti i zdravlja, jer sadrži mnogo vitamina, minerala i drugih materija koje blagotvorno deluju na ljudski organizam. Tako u 100 grama kivija ima i do 300 miligrama vitamina C, 174 miligrama vitamina A, a sadrži i velike količine vitamina iz grupe B. Osim toga ima i dosta kalcijuma, gvožđa, fosfora, magnezijuma i drugih minerala.\nNeki nutricionisti ga smatraju „supervoćem“, jer poseduje idealnu ravnotežu između minimalnog broja kalorija i maksimalnog lekovitog efekta na organizam.\nPreporučuje se da ga konzumirate svakodnevno, ali ne više od dva komada, jer u protivnom može izazvati alergije.


Biznis indeks Bosne i Hercegovine u potpunosti je u nadležnosti Agencije "Oglasna tabla BiH" u vlasništvu g. Branka Čovila iz Bileće\nAgencija "Oglasna tabla BiH" zajedno sa svojim saradnicima ima višegodišnje iskustvo u razvoju i promociji servise kao što je Biznis indeks Bosne i Hercegovine\nIndeks.ba je novi projekat Agencije "Oglasna tabla BiH" koji Agencija zvanično preuzima od 01.04.2011. i predstavlja najopširniju bazu podataka o pravnim subjektima u Bosni i Hercegovini. Već dugo je na prostoru Bosne i Hercegovine prisutna potreba za novim, drugačijim i funkcionalnijim indeksom preduzeća i ostalih pravnih subjekata. Zbog toga smo odlučili da udovoljimo potrebi tržišta i sve brojnijim zahtjevima naših klijenata i saradnika da objedinimo podatke o preduzećima i ustanovama BiH na jednom mjestu. Saradnici agencije "Oglasna tabla BiH uložili su velike napore da obezbjede što tačnije i aktuelnije informacije i podatke.\nO tačnosti i uslovima korištenja pročitajte više na stranici Pravne napomene.\nUkoliko imate neka pitanja budite slobodni da nas kontaktirate putem emaila ili telefona + 387 (0)66 635 348


Dodik sazvao hitnu sjednicu Predsjedništva: Neću dati saglasnost da vojska ide na granicu | BL Portal\nDodik sazvao hitnu sjednicu Predsjedništva: Neću dati saglasnost da vojska ide na granicu\nPredsjedavajući Predsjedništva Bosne i Hercegovine Milorad Dodik potvrdio je danas u Banjaluci da je za sutra sazvao hitnu sjednicu Predsjedništva BiH zbog migrantske krize.\n“Nije mi to problem i već sam zakazao za sutra sjednicu Predsjedništva”, rekao je Dodik novinarima u Banjaluci.\nMeđutim, navodi da bi to sve mogla biti “jalova priča, jer nema Savjeta ministara koje bi nešto operativno moglo i da uradi po tom pitanju“.\nReagujući na prijedlog hrvatskog člana Predsjedništva BiH Željka Komšića da u zaštitu granice od migranata treba uključiti i Oružane snage, Dodik je rekao da nikada neće dati saglasnost da vojska bude postavljena na granicu između Republike Srpske i Srbije.\nNije htio, kaže, da odbije da sazove sjednicu, na koju član Predsjedništva BiH Željko Komšić, koji ju je zatražio, po posloviku ima pravo, ali sumnja u adekvatan ishod.\nDodik je podsjetio da je Predsjedništvo BiH i ranije razmatralo to pitanje te zatražilo da se napravi cjelovit plan kada su u pitanju migrantski probemi, ali, kako kaže, Savjet ministara ništa nije uradilo, čime je, umjesto rješenja za migrantski krizu, postalo problem.\n“Jedino što možemo zaključiti jeste da pokušavamo da dođemo do toga plana”,rekao je Dodik, prenose Nezavisne novine.\n“Policija jednog entiteta bez saglasnosti ne može u drugi”\nDodik je izjavio da, prema Ustavu BiH, policijske snage jednog entiteta ne mogu da pređu na područje drugog, bez saglasnosti tog entiteta.\nKomentarišući najavljeno formiranje rezervnog sastava Policije Federacije BiH, Dodik je rekao novinarima u Banjaluci da je to u redu ako oni cijene da im treba taj sastav za povećanje bezbjednosti, ističući da je Republika Srpska procijenila da joj treba formiranje rezervnog sastava.\n“Neka im je srećno, mi im ništa nećemo osporiti i ne petljamo se u njihove stvari kao što se oni stalno pokušavaju petljati u naše”, naveo je Dodik.\nOn kaže da se traži sporazum da federalna policija ili neke druge policijske snage rasporede na prostor Republike Srpske, ističući da takvog sporazuma neće biti.\n“Ako neko smatra da treba da se angažuje policija Republike Srpske da čuva granicu, jer su oni nesposobni i inertni, onda će policija Srpske to uraditi i ne treba nam nikakva ispomoć”, istakao je Dodik.\nOn je rekao da su kasarne u Republici Srpskoj imovina Srpske, a ne Oružanih snaga BiH.\n“Naravno da oni mogu da imaju svoja obilježja, ali ona koja ima Republika Srpska moraće tu biti prisutna”, naglasio je Dodik.\nNa pitanje da li su ga Oružane snage BiH obavijestile o namjeri da obilježe sve vojne lokacije i kasarne u BiH jednakim obilježjima, Dodik je rekao da nisu i poručio da će kasarne u Srpskoj biti kakve jesu.\nPresretači na putevima Republike Srpske za nekoliko dana\nLukač: Pozdravljamo inicijativu za uvođenje rezervnog sastava policije u FBiH\nNarko-trojac iza rešetaka: Devet godina robije zbog prodaje droge istražiocima\nEpilog stravičnog sudara kod Banjaluke: Povrijeđeni vozač autobusa i četiri putnika\n“To mi je prejeftino”: Dominik Tim jakim riječima ponovo brani Novaka Đokovića\nOtvorila dušu! Luna sa knedlom u grlu otkrila kako je izgledao razgovor sa očuhom i sestrama\nZemljotres kod Mostara – podrhtavanje tla osjetilo se u cijeloj Hercegovini\nSve oči okrenute ka njemu: Da li je ovo najkreativnija maska jednog političara u BiH\n“Nećeš je više nikada vidjeti”: Nestala djevojčica (15), otac prijavio otmicu\nLoše vijesti nakon testiranja! Troje preminulo, u Srpskoj koronom zaražene još 83 osobe


Blokirana američka virtuelna ambasada u Iranu - Klix.ba\nNakon nekoliko sati rada\nBlokirana američka virtuelna ambasada u Iranu\n7.12.2011. u 17:05\nIranske vlasti blokirale su rad internet stranice samo nekoliko sati nakon što je američki State department pokrenuo takozvanu virtuelnu Ambasadu kako bi doprli do naroda u Iranu.\n"U skladu sa zakonom o internetu, pristup ovoj stranici nije dozvoljen", navodi se u saoštenju koje je dostupno svakom ko pokuša da pristupi internet stranici iran.usembassy.gov. iz Irana\nTrideset godina nakon što je američka Ambasada u Teheranu zatvorena i prekinuti diplomatski odnosi sa Teheranom, Washington je juče otvorio virtuelnu Ambasadu kako bi ohrabrio dijalog sa iranskim narodom i obezbijedio vijesti širom svijeta.\nU svojoj videoporuci na internet stranici američka državna sekretarka Hillary Clinton poručuje da je ova stranica pokušaj da se nadoknadi dijalog između Amerikanaca i Iranaca od zatvaranja fizičke zgrade diplomatskog predstavništva u Teheranu nakon talačke krize 1979. godine.\n"Zato što SAD i Iran nemaju diplomatske odnose, propustili smo neke važne prilike za dijalog sa vama, građanima Irana. Ovo je platforma za sve nas da komuniciramo između sebe, otvoreno i bez straha", navodi američka državna sekretarka.


MOST-nova snaga na srpskoj političkoj sceni - Balkanska\nJuče je u Beogradu osnovana Unija manjinskih stranaka, udruženja građana i predstavnika dijaspore pod imenom ”MOST” i koja će učestvovati na predstojećim izborima u Republici Srbiji na svim nivoima.\nU moru postojećih političkih opcija, novoformirani MOST odmah privlači pažnju i izdvaja se od drugih. Prema rečima političkog analitičara Bojana Milića, po prvi put jedna politička organizacija u svoje delovanje sažima sve ključne elemente neophodne da bi naše društvo istupilo korak napred.\n-Očuvanje identiteta Republike Srbije kroz jedinstvo različitosti je jedinstvena parola u istoriji srpskog političkog organizovanja. Kako se vidi jedinstvo podrazumeva da delovanje ove nove političke snage leži na temeljima poštovanja ljudskih prava kao osnovnog uslova demokratičnosti jednog društva. Različitost čine svi sastavni elementi MOSTA koji se zida na temelju ljudskih prava-nacionalne i manjinske zajednice koje žive i rade u Srbiji, državljani Srbije koji žive i rade u inostranstvu,ratni veterani, ratni vojni invalidi.\n-Onaj ko pošteno zida, od samog početka, uzimajući u obzir realpolitično sagledavanje okolnosti u kojima se nalazi i poštujući sve druge sastavne elemente organizovane zajednice u kojoj živi, bez sumnje će sagraditi jaku i tvrdu političku građevinu koja će trajati. Dodao je Milić\nDa u svojoj zemlji ne budem gost, ja biram MOST\nRepublika Srpska je, pored Srbije, stub Srpstva i zaslužuje da se njen glas čuje u institucijama Srbije\nTags: Bojan Milić, IZBORI, MOST\nGrađani Ćuprije u grčevitoj borbi protiv kriminala


LDP podneo parlamentu zahtev za ukidanje Zakona o rehabilitaciji | Autonomija\nLDP podneo parlamentu zahtev za ukidanje Zakona o rehabilitaciji\n"Imamo pojave modernog fašizma u Beogradu i Srbiji"\nPoslanička grupa Liberalno demokratske partije (LDP) podnela je danas Skupštini Srbije zahtev da po hitnom postupku ukine Zakon o rehabilitaciji koji po navodima LDP-a „predstavlja negaciju odgovornosti za zločine iz prošlosti i težnji da se sprečavanjem i sankcionisanjem ratnih zločina, zaštite ljudska prava i slobode“.\nKandidat za odbornika LDP-a u Skupštini Beograda Đorđo Žujović kazao je novinarima da Zakon o rehabilitaciji mora biti stavljen van snage zbog „pojave modernog fašizma u Beogradu i Srbiji“.\n„Ovaj zakon nije proizveo samo negativne posledice u smislu rehabilitacije ratnih zločinaca već i mnogo šire društvene posledice što se ogleda u poslednjim dešavanjima poput jučerašnjeg skupa u centru Beogradu čiji su učesnici podizali ruku u vis kao što su to radili nacisti“, kazao je Žujović.\nPo njegovim rečima, skup podrške rehabilitaciji predsednika kvinsliške vlade u Srbiji tokom Drugog svetskog rata Milana Nedića poslao je „nedopustivu sliku iz Beograda“ koji je kako je rekao, podneo ogromne žrtve tokom nacističke okupacije.\n„Juče je na tom skupu izvršeno nekoliko krivičnih dela a niko nije reagovao. Moramo da odgovorimo na pitanje da li je ovo grad kriminalaca i fašista. Ja mislim da nije i zato ćutljiva većina mora da progovori“, kazao je kandidat za odbornika LDP-a.\nSkup podrške rehabilitaciji predsednika kvislinške Vlade Srbije tokom Drugog svetskog rata održan je juče u centru Beograda na mestu na kome je Nedić okončao život.\nMediji su preneli da je skupu u organizaciji „Srpskog carostavnika“ i „Srbske akcije – podvig i borba“ prisustvovalo oko 150 građana, mahom tinejdžera dok je istovremeno grupa antifašista, među kojima su bili i funkcioneri Demokratske stranke i LDP-a, održala kontramiting na istom mestu.\nSkupove koji su održani jedan preko puta drugog, obezbeđivao je velik broj policajaca a incidenata nije bilo, osim verbalnih dobacivanja.